БИР КУНЛИК БАХТ » MUZAFFAR.UZ\n- Фарҳод ака, Сизни жуда истеъдодли, кўп йиллик тажриба ва маҳоратга эга режиссёр ҳамда актёр сифатида таниймиз. "Бир кунлик бахт" деб номланган премьерадан олдинги премиумда қайси ролни ижро этишингиз, муаллифи, қайси мавзуни ва масалаларни ўз ичига қамраб олгани хусусида гапириб берсангиз.\n- Америкалик драматург, ёзувчи, жуда машҳур Теннеси Уильямс пьесаси асосида русчага таржима қилинган " Стеклянный зверинец" асарини ўзбек тилига ўгирдик ва уни "Бир кунлик бахт" дея номладик. Ушбу спектакльни саҳналаштирган режиссёримиз - Сайфиддин Мелиев ва беш-олти актёрлар жамоаси биргаликда йиғилишиб, "Ўзбеккино" миллий агентлиги қошида бизга пушти зал ажратиб берилди, бунинг учун раҳбариятга раҳмат!\nЎзимиз шу спектаклни саҳналаштириб, ролларни ҳамжиҳатликда ижро этдик. Асар инсон тақдири ҳақида. Унда бир оиланинг ҳаёти ёритилган. Саҳна асари трагик комедия жанрида ёзилган бўлиб, аввало, миллат ёки вақт танламайди. Ҳар бир хонадонда худди шу мавзуга яқин бўлган ўша оғриқлар, дардлар, инсоннинг ҳиссиётлари бор. Мен ўша ерда Теннеси Уильямснинг ўзини ўйнаяпман. Спектакльда эса, айнан шоирнинг сиймосини гавдалантираяпман ва ўша шоир ролида ўғил ролини ҳам ижро этаман. Ролларни қойилмақом ўйнаши билан ажралиб турадиган актрисамиз - Доно Бобохонова асосий рольда - Она ролида, Ильмира Раҳимжонова - опа ролида бўлади. Шу билан биргаликда ёш, истеъдодли, ҳозирда кино санъатига ҳам дадил қадамлар билан кириб бораётган укамиз - Эркин Бозоров меҳмон ролини ижро этади ҳамда бу спектакльда режиссёрнинг ўз қарашларига биноан озгина бошқачароқ услуб қўлланилди, яъни спектакльнинг ичида иштирок этадиган иштирокчиларнинг ўзлари қўшиқ айтишади. Гитара асбобида, жонли ижрода Абдулла Орипов қаламига мансуб ва бошқа шоирларнинг шеърларидан фойдаланган ҳолда ўзимиз мусиқа басталаб, ўзимиз куйлаяпмиз. Нодир исмли ёш актёр дўстимиз ҳамда актриса Изроҳат Муродова шу спектакльнинг ичида олтита қўшиқни ижро этишади.\nСпектакль кўпчиликка манзур бўлишига ишонаман. Бунга ўзингиз ҳам бевосита гувоҳ бўласиз. Актёр ва актрисаларимиз роль ўйнаш баробарида томошабинлар олдидаги муҳитни, шу саҳнани ўзлариники қилиб олиш учун кўникма ҳосил қиладилар. Премиум очиқ эшик тарзида ўтказилмоқда. Спектакльга ўзимиз яхши таниган ва таклиф қилган ижодкорлар ҳамда меҳмонлар ташриф буюришган.\nАсар шахсан менга жуда ёқди! Қани энди бугун Республика театрларида шунақа асарлар кўпроқ қўйилса... Теннеси Уильямснинг ўзи америкалик бўла туриб, бу асар воқеаси Америка хонадонларидан бирида бўлиб ўтади, лекин эътибор қилсангиз, уни ўзгартирмадик, ўзбекона ёндошув қилмадик ёки менталитетимизга қулай ўзгариш қилганимиз йўқ. Шунинг ўзини қандоқлигича бор бўлса, ўшандайлигича саҳналаштирдик. Кўрган томошабин учун, юқорида таъкидлаб ўтганимдек, ҳеч қандай миллатга алоҳида ўрин бериш ёки бўлмаса, муҳит ё вақт чегараси деган нарса йўқ. Томошабин шу спектакльнинг ичида ўзи ҳам иштирок этган ҳолда бу воқеа айнан ёнида, ўзининг қўшниси ёки ҳамқишлоғи, ҳамшаҳари, бирор бир туман ё шаҳарда бўлиб ўтгандек таассурот қолдиради. Менимча, асарнинг ютуғи ҳам айнан шунда, деб ҳисоблайман! Иложи борича, актёрларнинг эҳтирослари, ички ҳиссиётлари, бир сўз билан ифодалаганда, уларнинг руҳий ҳолатлари томошабинларнинг кўз ўнгида рўй беради ва уларни бефарқ қолдирмайди. Яна бир ютуғимиз - шу жиҳатида ҳамдир.\n- Сиз охирги маротаба режиссёрлик қилган фильмингиз "Баракасини берсин" комедиясидан сўнг яна қайсидир фильм устида ишлаяпсизми ёки қайсидир фильмда роль ижро этаяпсизми? Айни вақтда ё келгусида қайси асарга қўл уриш ниятингиз бор? Ҳозирда айнан нима ишлар билан машғулсиз? Шулар хусусида мухлисларингизни хабардор қилсангиз...\n- Ўзингиз таъкидлаганингиздек, мен ҳам режиссёр, ҳам актёрман. Актёрлик фаолиятимдан ўзимни чархлаш учун фойдаланаман, чунки кинода доимий равишда роль ижро этиш имконияти ҳар доим ҳам бўлавермайди. Агар футболчи заҳирада узоқ муддат ўтириб қолса, доимий майдондаги футболда иштирок этмаса, ўзининг спорт ҳолатини, жисмоний машқлар давомида орттирган кўникма ва эпчиллигини йўқотади. Аксинча, майдонда ёки саҳнада доим иштирок этиб юрган хоҳ у спортчи, хоҳ у актёр бўлсин, маҳорати ва тажрибаси янада сайқаллашиб, такомиллашиб бораверади.\nМен ҳам ўзимда шуларни синаш ва қўллаш мақсадида мана шу спектакльда иштирок этаяпман. Бундан илгари "Тўмарис" спектаклида роль ўйнагандим. Менга кўпинча салбий ролларни топширишади. Бу сафар эса, мен ўзимга бошқа йўналишни танладим. Ижро маҳоратимизга эса, албатта, томошабинлар баҳо беришади.\nКинога келсак, тўғриси, ҳозир мен учун жуда катта танаффус бўлиб турибди. Сабаби, менга таклиф қилинган рольни ўйнашим учун, дастлаб асар, яъни сценарий билан яхшилаб танишиб чиқишим зарур. Ҳозирча, менга манзур бўладиган сценарийни топширишмади. Шу боис, ижодимда бироз чекиниш ва танаффус бўлди. Бундан ташқари, ҳозирда ва келгусида доим ҳамда кетма-кет кино олиш ниятим йўқ, чунки, маълум вақт актёр ё ижодкор ўзига керакли маълумотларни тўплаб олиши керак. Қолаверса, бу борада маблағ масаласи ҳам асосий ўринни эгаллайди.\nЯқинда мени бир асар қизиқтириб қолди ва менга жуда ёқиб қолди. Адиб Абдуқаюм Йўлдошевнинг "Қотил" номли ҳикоясида мавзу жудаям зўр танланган! Ўқиб чиққанимда, ўзим ҳайратга тушдим. Бу асар, албатта, драматик жанрда бўлади. Фожеа деб ҳам аташ мумкин. Асосий мавзу - китоб мутолаасига бағишланган. Бугунги кундаги маиший мавзулардан қочган ҳолда, турли урф-одатлардан тортиб, ҳар-хил маросимлар, пул топиш йўлларини излаш эмас, ўзини илмга бағишламоқчи бўлган инсон ҳақида таъсирли ва ибратомуз ёзилган ҳикоядир. Абдуқаюм Йўлдошев билан биргаликда сценарийни "Даҳшат" деб номладик ва тайёрладик. Фурсатдан фойдаланиб, имкониятимиз бўлса, шу асарни саҳналаштириш ёки фильм сифатида суратга олиш ниятимиз бор.\n- Омад тилайман! Ниятингизларга етинглар. Мухлисларингизга тилакларингиз?\n- Мухлисларсиз биз актёрлар ҳеч ким эмасмиз, десам тўғри бўлади. Мухлисларимиз яхши асарларни, яхши ролларни кўришни исташади. Шу ўринда, мухлисларга битта илтимосим бор: имкон қадар дангасалик қилмасдан, шунақа спектаклларга кўпроқ келишса, театр ва киноларга тез-тез бориб туришса, маънавий озуқа берадиган саҳна томошалари ҳамда фильмларимиз бор, ўшаларни мириқиб томоша қилишса. Мухлисларимиз спектакль ёки фильмдаги долзарб мавзулар устида бош қотиришса, шунинг баробарида, уларга бироз бўлса-да ижобий таъсир кўрсата олсак, улар фаолиятимизни холисона баҳолаб, бизни олқишлаб туришса, бу ҳолат актёр ва режиссёрлар учун жуда катта куч бўларди! Мен мухлисларга улкан омадлар тилайман!\nМаълумот учун: Фарҳод Худойбердиев "Қудуқ", "Паризод", "Онагинам орзуси", "Сеҳрли қалпоқча", "Афғон", "Учар отлар", "Кечиккан ҳаёт", "Чол ва набира", "Осмон яқин", "Шариф ва Мариф", "Баракасини берсин" ва бошқа фильмларда қатор ролларни ижро этган.\nЧоп этилган: 20-06-2020, 08:42\nКўрилган: 3 344\nЧоп этилган: 1-09-2019, 12:20\n"Осмон остидаги сир" спектаклининг премьерасидан лавҳалар\nЧоп этилган: 8-06-2020, 17:03


Фатма Аль-Набхани: Нега бундай муносабатда бўлишди? Мусулмон бўлганим учунми?\n1 октябрь, 2018, 10:08\nУммонлик теннисчи Фатма Ал-Набхани Францияда ўтказилган ИТФ турниридаги иштироки ҳақида тўхталиб ўтди.\n“Негадир мезбон теннисчи Миртилле Георгесга қарши ўтган ўйинда менга ўзгача муносабатда бўлишди. Ўйин ҳаками геймлар ўртасидаги танаффусда рақиб теннисчи билан ҳазиллашди, чизиқлардаги қарорларни менга қарши ўзгартирди. Унинг қарорлари деб менинг матчболларим ҳисобга олинмади.\nБу турнирда болбойлар йўқ эди. Теннисчилар қонунда белгилангандек, ҳар бир аниқ зарбадан сўнг ўзлари коптокни олишга мажбурдир. Аммо рақибим бу ишни қилмади ва ҳакам бу ҳолатда ҳам уни ёнини олди.\nМен бундай ўйин ўйнашдан бош тортдим ва арбитир томонидан огоҳлантирдим. Қизиқ франциялик теннисчи менга нисбатан ўйин мобайнида ҳақоратли сўзларни ишлатди аммо у огоҳлантирилмади. Ҳаттоки, супервайзерни чақиришимга йўл қўйишмади. Менинг ҳуқуқларимни инобатга олишмади.\nЎйин арбитрининг бу қарорлари диний ажратишдир. Нега менга бундай муносабатда бўлишди? Мусулмон бўлганим учунми? Менинг онам ҳижобда бўлганлари учунми? Ёки мен араб тилида гапираётганим учунми? Мен мусулмонман ва бу билан фахрланаман. Ва уларнинг бундай муносабатда бўлишларига йўл қўймайман“, дейди Фатма.


Парагвайнинг Бразилия дарвозасига урилган ғалаба голи муаллифининг амакиси ўйиндан кейин юрак хуружидан вафот этди\n17:52 / 28.06.2015\nФутбол бўйича Парагвай миллий терма жамоаси ҳужумчиси Дерлис Гонсалеснинг амакиси жиянининг тантанасидан кейин юрак хуружидан вафот этди.\n“Базель” ва Парагвай термаси футболчиси Дерлис Гонсалес Америка Кубоги мусобақасининг фаворитларидан бири Бразилияга қарши чорак финал учрашувининг қаҳрамонига айланди. Ўйин дастлаб "Бразилияликлар сценарийси" бўйича ўтаётган эди. Учрашувнинг 15-дақиқасида бразиялик футболчи Робиньо ҳисобни очди.\nБироқ 72-дақиқада бразилияликлар ҳимоячиси Тьяго Силва ўз жарима майдонида қўли билан ўйнагандан кейин Гонсалес 11 метрлик жарима тўпини муваффақиятли тарзда амалга оширди. Учрашувнинг асосий вақти 1:1 дуранг ҳисоби билан якунлангандан кейин, ғолиб ўйиндан кейинги пенальтилар сериясида аниқланадиган бўлди. 21 ёшли Гонсалес бу серияда ҳал қилувчи зарбани амалга оширди. Унинг жамоаси 4:3 ҳисобида ғалаба қозониб, сенсацион равишда Бразилияни мусообақадан чиқариб юборди.\nБироқ Гонсалеснинг қувончи амакиси инфрактдан вафот этгани ҳақидаги хабардан кейин узоққа чўзилмади. Ўйинчининг 44 ёшли амакиси Мануэль Иррасабал пенальтилар сериясини томоша қилаётганда юрак хуружига учраб, шифохонага олиб борилгач, у ерда жони узилди.\n“Нима учун бугун амаки? Нимага? Мен сизга ва бутун юртимга шунча қувонч ва бахт олиб келганимда сиз бизни ташлаб кетдингиз. Мен бунга ишона олмайман”, деб амакисининг расмини чоп этганча ўкинч билан ёзди твиттерда Гонсалес.


Кремлнинг ашаддий танқидчиси оламдан ўтди\nРоссия Федерал хавфсизлик хизматининг (ФХХ) Буюк Британиядан сиёсий бошпана олган собиқ ходими, заҳарланишда гумон қилиниб, Лондондаги шифохонада даволанаётган Александр Литвиненко 23 ноябрь куни вафот этди.\n1 ноябрда шифохонага ётқизилган А.Литвиненконинг аҳволи кундан-кунга оғирлашиб бораётган эди. У нималиги ҳозиргача аниқланмаган модда билан заҳарланган. А.Литвиненкони охирги марта кўрганлар у ҳатто овқат истеъмол қила олмаётгани, сочлари бутунлай тўкилиб кетганини айтган.\n6 йил олдин Буюк Британиядан сиёсий бошпана олган А.Литвиненко ФХХ унга россиялик олигарх Борис Березовскийни ўлдириш ҳақида топшириқ берганини иддао қилган. Бу билан у Кремль расмийлари ғазабини қўзғаган.\nА.Литвиненко Россия махсус хизматини танқид қилувчи бир неча китоб муаллифидир. У ўз китобларида 1999 йилда Москвадаги турар-жой биносининг портлатилиши ва юзлаб одам нобуд бўлган бошқа ҳужумлар ФХХ томонидан уюштирилганини айтган. Кремль расмийлари ўша ҳужумлар учун масъулиятни чечен жангарилари зиммасига юклаган.\nАйрим кишилар А.Литвиненко Кремлни қаттиқ танқид қилиб келгани учун ўч олиш мақсадида ўлдирилганини тахмин қилмоқда.\nА.Литвиненконинг отаси Валтер Литвиненко Лондонда журналистларга берган интервьюсида Россия ҳукуматига ишонч йўқлигини таъкидлади.\n“Бу режимга ишонманг. Москва режими бутун дунё учун қотил режимдир. Унга ишонманг. Саша у билан курашган. У буни тушунган эди”, - деди Александрнинг отаси.\nФХХнинг ўтган асрнинг 80-йиллари ўртасида Буюк Британиядан сиёсий бошпана олган собиқ ходими Олег Гордиевский А.Литвиненко ўлимига ФХХнинг қўли борлигига шубҳа қилмаслигини билдирди.\nБаъзилар эса суиқасд ортида кимлар турганини айтиш жуда мушкуллигини таъкидламоқда. Масалан, 70-йилларда 18 ой Россия қамоқхонасида ўтирган таниқли сиёсатшунос Борис Кагарлицкий “Озодлик” радиосига Россия раҳбарлари А.Литвиненкони ўлдириш ҳақида буйруқ берганига ишонмаслигини айтди.\n“Шахсан мен бундай қарорлар юқори даражада қабул қилинганига ишонмайман. Ҳозир Россия ҳукумати учун А.Литвиненконинг ўлими фойдадан кўра кўпроқ зарар келтиради. Россия ва махсус хизмат раҳбарлари буни тушунмаслигига ишонмайман. Воқеа бутун Европа кўз ўнгида содир бўлмоқда. Бу эса Россия ва унинг раҳбарлари обрўсига путур етказади”, – дейди Б.Кагарлицкий.\nРоссия президенти матбуот хизмати вакили Дмитрий Песков А.Литвиненко ФХХ томонидан ўлдирилгани ҳақидаги иддаоларни рад этиб, бу “мантақсизликдан бошқа нарса эмас”лигини билдирди.\n“Россия хавфсизлик хизмати ва Кремль бу воқеага на амалда ва на назарий алоқадар эмас. Бундай қилишга мутлақо асос йўқ. Кремлнинг бундай воқеага алоқадорлигини биз ҳатто тасаввур ҳам қила олмаймиз”, - деди Д.Песков.\nАйни пайтда Россиянинг Ташқи разведка хизмати ҳам А.Литвиненконинг ўлимига ҳеч қандай алоқаси йўқлигини маълум қилди.\nА.Литвиненконинг заҳарланиши ва вафоти юзасидан Лондон полициясининг терроризмга қарши курашиш бўлими мутахассислари шуғулланмоқда. Халқаро жамоатчилик бу воқеа юзасидан пухта текширув ўтказиш кераклигини таъкидламоқда.\nХусусан, 24 ноябрь куни Брюсселда ўтказилган матбуот анжуманида Еврокомиссия матбуот котиби Эмма Удвин: “Дастлаб жиноят содир этилган ёки этилмагани аниқланиши керак. Агар жиноий ҳаракат содир этилган бўлса, у қонунда белгиланган тартибда ҳукумат расмийлари томонидан ўрганилиши ва таъқиб қилиниши шарт”, - деди.


Тухелнинг истеъфосига «ПСЖ» футболчилари билан келишмовчилик сабаб бўлган\n«Пари Сен-Жермен» бош мураббийи Томас Тухелнинг истеъфоси сабабларидан бири маълум бўлди.\nFootballogue’нинг ёзишича, Чемпионлар лигаси 6-тури доирасидаги «Истанбул Башакшехир» клубига қарши ўйин танаффусида германиялик мутахассис ва футболчилар ўртасида келишмовчилик юз берган.\nУшбу учрашувда руминиялик захира ҳаками турк клуби мураббийи Пьера Вебога нисбатан ирқий камситиш оҳангида гапиргач, футболчилар ҳакамни расизмда айблаб майдонни тарк этганди. Тухель эса Париж клуби футболчиларни майдонга қайтишга чақиргач, бу «ПСЖ»нинг аксарият футболчиларга ёқмаган ва орада келишмовчилик юз берган.\nЭслатиб ўтамиз, «ПСЖ» — «Истанбул Башакшехир» ўйини бир кундан кейин давом эттирилган ва унда мезбонлар 5:1 ҳисобида зафар қучганди.


Равшан Эрматов: “Олдинда бизни буюк жаҳон чемпионати кутмоқда”\nФИФА.нинг расмий сайти ушбу йилнинг 12 июнидан 13 июлига қадар Бразилияда бўлиб ўтадиган футбол бўйича Жаҳон Чемпионати 2014 ўйинларида ҳакамлик қиладиган футбол арбитрлари ҳар бирининг таништирув интервьюларини жойлаштирган. Ушбу Жаҳон Чемпионатида бизнинг ҳамюртимиз Равшан Эрматовга ҳам Чемпионатда ҳакамлик қилиш вазифаси ишонч билан топширилган.\nЭътиборингизга Равшан Эрматовнинг ўзи ва фаолияти ҳақидаги қисқа интервьюсини ҳавола этамиз.\n- Менинг исмим Равшан Эрматов. Ёшим 37 да. Мен Ўзбекистонлик футбол реферисиман – деб ўзи ҳақида сўзлайди.\n-Мен профессионал футболчи сифатида фаолиятимни бошлаганман. Юртимнинг ўсмирлар жамоасида ўйнаганман. 17-18 ёшларимда оғир шикастланганман. Ўша вақтда шифокор футбол ўйнашни тўхтатишимни айтган. Қийин операцияни бошдан кечирганман. Менинг отам футбол судьяси бўлган. Улар менга арбитр бўлишни маслаҳат бўлганлар. Илк бор ўсмирлар жамоаси ўйинларига ҳакамлик қилганман. Тўғрисини айтганда, футболчи бўлганлигим сабабли унчалик ҳакамларни ҳуш кўрмас эдим. Аммо ушбу учрашувдан сўнг, менга бу иш ёқиб қолган.\n-ЖЧ-2014 лойиҳаси бўйича ишларни икки йил аввал бошлаганмиз. Жаҳон Чемпионатига тайёргарлик кўришда бизга дунёнинг энг яхши инструкторлари кўмаклашдилар.\n-Жаҳон чемпионати бу- нафақат футболчилар, мураббийлар, балки ҳакамларнинг ҳам энг катта орзусидир. Биз мундиал ҳақидаги орзуйимизни қалбимизда олиб юрар эдик. Жаҳон чемпионатидаги иштироккимиз, бизнинг юртимизни, футболчиларни, ҳакамларни энг яхши тарафдан кўрсатиб берди. Бизнинг энг асосий мақсадимиз ҳам шундан иборат эди.\n-Ўйлайманки бизни олдинда буюк Жаҳон чемпионати кутмоқда. У ҳакамлар, жамоалар ва албатта футбол мухлислари учун айнан шундай бўлади.\n-Ҳар бир футболчи, мураббий ва жамоа Жаҳон чемпионатидаги иштирокини узайтиришга ҳаракат қилиб, кўпроқ учрашувларни ўтказишни истайди. Рефериларнинг истаги ҳам шу. Улар нафақат бу ерда рефери сифатида ва кўпроқ ўйинларда ҳакамлик қилишни истайдилар, балки ҳар бир матчга юқори даражада ҳакамлик қилишга ҳам интиладилар. Ташриф буюрганлар мусобақалардан жуда ҳам мамнун бўлишлари керак.\nРавшан Эрматов билан тўлиқ интервьюни ФИФА.нинг расмий сайтида ўқишингиз мумкин бўлади.\nНашр санаси: 13-06-2014


20:30РПЛ. “Ростов” меҳмонда аутсайдерлардан бирига қарши ўйнамоқда (онлайн ҳисоб) 2 20:28Беларусь чемпионати. "БАТЭ" - "Энергетик-БГУ" 0:1 2 20:26Телеграмдаги янги каналимизга марҳамат 0 20:221-лигага қуръа ташланди. Биринчи давра тақвими билан танишинг 2 20:17Италия. "Ювентус" - "Торино" 1:0 (матнли трансляция) 2 20:05Погба соч имижини яна ўзгартирди, фақат бу гал ирқчиликка қарши акция учун 1 19:52Футзал. 2-тур. “Насаф” – “Навбаҳор” 3:3 ва бошқа ўйинлар 2 19:49Беларусь. Умаровнинг голи "Энергетик-БГУ"га сенсацион ғалабани тақдим қилди 31 19:45А Серия. “Ювентус” ҳамда “Торино”нинг бугунги дерби учун таркиблари эълон қилинди 2 19:35РПЛ. “Крилья Советов” – “Ростов” баҳсининг асосий таркиблари билан танишинг 3 19:25“Бавария” футболчиси “Ливерпуль”га ўтишга рози бўлди 0 19:05АПЛ. МЮ, “Лестер” иштирокидаги баҳслар бошланди (онлайн ҳисоб) 19 18:50Сетьен Мессининг "Манчестер Сити"га кетиши мумкинлиги борасидаги саволга жавоб берди 3 18:30Карикатура: Кетма-кет 4 йилдан бери Самора совринини қўлга киритаётган Ян Облакка муносиброқ рақиб топилди 4 18:07АПЛ. "Лестер" - "Кристал Пэлас" ва МЮ - "Борнмут" ўйинларининг асосий таркиблари билан танишинг 19\n12та жамоалик Суперлига. Бу сизга маъқулми? 58\nCoca Cola Суперлига. 8-турда ишлайдиган ҳакамлар маълум 29


Қирғизистон термаси Ўзбекистон билан ўтадиган ўйинга қайси таркибда тушишини эълон қилди | ҚИРҒИЗИСТОН ЯНГИЛИКЛАРИ\nҚирғизистон термаси Ўзбекистон билан ўтадиган ўйинга қайси таркибда тушишини эълон қилди\nҚирғизистон футбол федерацияси 2014 йил Бразилияда бўлиб ўтадиган жаҳон чемпионатига йўлланма учун саралаш баҳсларида Ўзбекистонга қарши тўп сурувчи футболчилар таркибини эълон қилди.\nЎзбекистон ва Қирғизистон ўртасидаги учрашув 23 июл куни Тошкентда ва жавоб ўйини 28 июл куни «Спартак» ўйингоҳида бўлиб ўтади.\nҚирғизистон терма жамоаси таркибидан Қирғизистон олий лигаси жамоаларида тўп сурувчи футболчилари жой олдилар.\nШунингдек, терма жамоа сафига Қирғизистон ёшлар ва олимпиа термасидан ҳам ўйинчилар таклиф этилди.\nЎзбекистон терма жамоаси билан ўйиндан аввал, Қирғизистон термаси вакиллари ўйинга тайёргарлик кўриш мақсадида мамлакат жанубига жўнаб кетадилар ва у ерда «Алай» ва «Нефтчи» маҳаллий жамоалари билан ўртоқлик учрашувларини ўтказадилар.\nЎзбекистон билан ўйинда миллий терма жамоага биринчи марта таклиф қилинган бир қанча ёш футболчилар ҳам майдонда тўп суради. Жумладан «Исик-Кол»дан Азамат Мендибаев, «Алга»лик Владимир Хорошуновлар.\nШунингдек терма жамоа сафига қўчқоротанинг нефтчи клуби ўйинчилари Шухрат Рахмонов ва Марат Аджиниязов, «Абдиш-Ата» ярим ҳимоячиси Карим Израилов, «Дордой»дан эса Каюмжон Шарипов ва Ислам Шамшиевлар таклиф этилган.\nКаттароқ ёшдаги футболчилар бу сафар миллий терма жамоа таркибидан ўрин ололмадилар. Улар орасида 36 ёшли миллий терма жамоа сардори Руслан Сидиковга ҳам таркибдан ўрин олиш насиб этмади.\nҚирғизистон футбол федерацияси матбуот хизмати котиби Қанат Асеновнинг сўзларига кўра, хозирда терма жамоани янгилаш ва ёш ўйинчиларни жамоага тарғиб этиш ишлари олиб бориляпти.\n«Таркибни асосан Эрон терма жамоаси билан бўлган ўйинда ўзларини кўрсата олган ёш футболчилар тузади», — деди Асенов\nАсеновнинг сўзларига кўра, жамоа таркибидаги энг ката ёшли футболчи 1979 йили туғилган Руслан Джамшидов. Қолган футболчилар эса асосан 1989, 90, 91 ҳатто 92 йили туғилган.\nҚФФ матбуот хизмати котибининг айтишича, авваллари жаҳон чемпионати саралаш баҳсларига 18 футболчини ўз ичига олган ариза топшириш керак бўлган бўлса, хозирда бу рўйхатга 23 футболчини исмини ёзишга рухсат берилган.\nАсенов ушбу 23 футболчилар ичидан кимлар асосий таркибдан жой олишини мураббийлар ечишини айтди.\nУнинг сўзларига кўра, «Алай» ва «Нефтчи» билан бўлиб ўтадиган ўйиндан кейин бир қанча футболчилар терма жамоа рўйхатидаги жойларини йўқотиши мумкин.\n2014 йилги жаҳон чемпионати саралаш баҳсларида Қирғизистон рақиби 2011 йилнинг 30 мартида Осиё Футбол Конфедерациясида бўлиб ўтган қуръада аниқланди.\nҚуръа натижаларига кўра, Қирғизистон терма жамоаси Ўзбекистон термаси билан куч синашади.\nҚирғизистон миллий терма жамоаси Ўзбекистон билан тўрт марта ўйин ўтказган. Барча ўйинларда қўшни давлат футболчилари қўллари устун келган.\nҚирғизистонлик футболчилар рақиб Ўзбекистон дарвозасини икки марта ишғол қилган бўлса, ўз дарвозаларидан эса 18 марта тўп олиб чиқишга мажбур бўлган.\nСаралаш баҳслари, Осиё\nОсиё терма жамоалари ўртасида 2014 йил Бразилияда бўлиб ўтадиган жаҳон чемпионатига йўлланма учун саралаш баҳслари 2011 йилнинг 29 июн куни бошланиб, 2013 йилнинг 10 сентябрда ўз якунига етади. Саралаш баҳсларида жами бўлиб 43 жамоа 5 йўлланма учун куч синашади.\nСаралаш баҳслари беш турдан иборат бўлиб, тўртинчи турда биринчи ва иккинчи ўринни эгаллаган 4 жамоа жаҳон чемпионатига йўлланмаларни қўлга киритади.\nҚирғизистон терма жамоаси таркиби\nДарвозабонлар: Владислав Волков, Руслан Амиров, Максим Агапов.\nҲимоячилар: Фарух Абитов, Азамат Байматов, Даврон Аскаров, Курманбек Шератов, Рустем Усанов,Марат Аджиниязов.\nЯрим ҳимоячилар: Вадим Харченко, Анатолий Власичев, Ислам Шамшиев, Азиз Сыдыков, Карим Израилов,Эсенкул уулу Чолпон, Владимир Хорошунов, Шухрат Рахманов,Азамат Мендибаев.\nҲужумчилар: Каюмжан Шарипов, Руслан Джамшидов, Владимир Веревкин, Мирлан Мурзаев\nБош мураббий — Мурат Джумакеев\nАввалги мақолаБишкекда маст ҳайдовчи тез ёрдам машинасига келиб урилди\nНавбатдаги мақолаЎшликлар янгиликлардан смс орқали хабардор бўладилар


Камолиддин Раҳимов » MUZAFFAR.UZ\nКамолиддин Раҳимов (12.01.1943 — 25.02.2015, Наманган) — хонанда, Ўзбекистон халқ артисти (1983). Камолиддин Раҳимов жарангдор ва кучли овоз соҳиби бўлган ҳамда мумтоз йўналишдаги қўшиқлари билан шуҳрат қозонган. Унинг репертуаридан мумтоз ва замонавий бастакорлар ашулалари („Баёт“, „Ушшоқ“, „Гиря“, „Кўча боғи“, „Қаландарий“, „Куйгай“ каби) ҳамда куйларини ўзи яратган асарлари („Кул, азизим“, „Менга раҳм айла“, „Наргиз“, „Келмаганингда“, „Мастона-мастона“, „Парвона қилсангиз“, „Она мадҳи“ ва бошқалар) ўрин олган.\nКамолиддин Раҳимов 1943 йил 12 январда Наманганда туғилган. 1987 йил Тошкент маданият институтини тугатган. 2015 йил 25 февралда 72 ёшида Наманганда оғир хасталикдан сўнг вафот этган.\nКамолиддин Раҳимов ашула йўлларини дастлаб Ваҳобжон Абдуллаевдан ўрганган. Наманганда маданият уйи қошидаги Уста Рўзиматхон номидаги ашула ва рақс ансамблида хонанда, мусиқа раҳбари ва бадиий раҳбар (1960—71), Алишер Навоий номидаги вилоят театрида яккахон хонанда (1972—98) бўлиб ишлаган.\nКамолиддин Раҳимов ижро услубига лирик талқин, сўз билан оҳангдаги уйғунлик хос. Ўзбектелефильм студиясида унинг ижодига бағишланган „Дил таронаси“ фильми суратга олинган (1982). Камолиддин Раҳимов ижросидаги ашулалар бир нечта грампластинка („Камолиддин Раҳимов куйлайди“, 1966—1972; „Наргиз“, 1980; „Булбул“, 1983; „Ул ёр қўлида кўза“, 1987) ҳамда компакт диск („Қайдасан“ 2002)га ёзилган. Камолиддин Раҳимов Алишер Навоий, Бобур, Машраб, Маҳтумқули ва бошқа мумтоз шоирлар асарларига ашулалар туркумларини 20 дан зиёд аудиокассетага тўплаб ёздирган. Осиё, Европа, Америка мамлакатларида гастрольда бўлган.\n1983 йил Камолиддин Раҳимовга Ўзбекистон халқ артисти унвони берилган. 1988 йилда қўшиқчи „Эл-юрт ҳурмати“ ордени билан мукофотланган.\nЧоп этилган: 12-01-2021, 07:00\nКўрилган: 1 922\nЧоп этилган: 5-01-2021, 21:19\nЧоп этилган: 24-12-2020, 14:43


Патент муддатини узайтириш\n05.02.2021 Бу йили патент нархи Россиянинг кўпгина минтақаларида ошди, ва унинг ҳақини тўлашда пул тежаш ҳаваси ҳар доим юқори бўлган, патент муддатини узайтириш зарур.\nБу йили патент нархи Россиянинг кўпгина минтақаларида ошганига, унинг ҳақини тўлашда пул тежаш ҳаваси ҳар доим юқори бўлганига қарамай, патент муддатини узайтириш ЗАРУР. Ҳаттоки шарт! Нима учун?\nКелинг, патент муддатини узайтирмаса нималар бўлишини санаб ўтайлик?\nБиринчидан, сиз ишсиз қоласиз.\nРоссия қонунларига биноан, иш берувчи ўзининг Россия Федерциясига визасиз тартибда келган ходимини - хорижий фуқарони ишдан бўшатишга МАЖБУР, агар бу фуқарода ишлаш учун патент муддати узайтирилмаган бўлса.\nСизни ҳақи тўланмаган патент билан ишда қолдириш – бу қонунни бузишдир. Евроосиё иқтисодий иттифоқи (ЕОИИ) мамлакатлари фуқаролари бундан мустасно (уларга патент талаб қилинмайди).\nИккинчидан, сиз бошқа ишни топа олмайсиз. Сиз Россияда ҳақи тўланмаган патентсиз ишга жойлаша олмайсиз, чунки патентсиз сизни ишга қабул қилиш қонун билан тақиқланади. Учинчидан, сизда рўйхатдан ўтиш муддатини узайтириш билан муаммолар бўлади. Ҳақи тўланган патент – бу Россияда рўйхатдан ўтиш муддатини узайтириш учун асосдир.\nПатентсиз рўйхатдан ўтиш муддатини ўзайтириб беришмайди, рўйхатдан ўтмасдан эса сизни депортация кутади ва сизга Россия Федерацияси ҳудудига яқин 3 йил ичида кириш ҳам тақиқлаб қўйилади.\nҲозирги кунда вазият жиддий, COVID-19 пандемияси сабабли талабларнинг навбатдаги сусайишини кутиш ва патент ҳақини тўламаслик, нафақат ишсиз қолиш, балки Россияда бўлиш ҳуқуқини йўқотиш ҳам мумкин.\nСиз ҳақиқатдан ҳам Россиядан жўнаб кетмоқчимисиз?\nАгар патент учун пулингиз бўлмаса, унда муҳим боғланиш маълумотлари:


Сингапур саммитида АҚШ президенти ва КХДР етакчисини қўриқлашга непаллик жангчилар жалб этилади - Халқ сўзи\n17:12 05 Июнь 2018 Дунё\nНепаль гуркхлари 12 июнь куни Сингапурда АҚШ ва КХДР раҳбарлари Дональд Трамп ва Ким Чен Ин ўртасидаги тарихий саммитда хавфсизликни таъминлаш ишларига жалб этилади. Бу ҳақида Rueters ахборот агентлиги хабар берди.\nГуркхлар маҳаллий полиция элита бўлинмалари қаторида Сингапурга Трамп ва Ким Чен Ин билан бирга келадиган АҚШ ва Шимолий Корея хавфсизлик кучлари ходимлари сафини тўлдиради.\nУлар бевосита саммит ўтказиладиган бинога жойлаштирилади, юқори мартабали меҳмонлар ўтадиган кўчалар ҳамда турадиган меҳмонхоналар муҳофазасини ўз қўлига олади.\nНепалликлар ўтган ҳафта охирида ушбу мамлакатда бўлиб ўтган Осиё-Тинч океани хавфсизлиги масалалари бўйича Шанг-ри-Диалог халқаро конференциясида ҳам ўзларига билдирилган ишончни оқлашган эди.\nМаълумот учун, непаллик гуркхлар профессионал жангчилар бўлиб, XIX аср охиридан бошлаб Буюк Британия ва бошқа қатор давлатлар қуролли кучларида хизмат қилиб келади. Сингапурдаги маҳаллий ҳуқуқ-тартибот идоралари таркибида уларнинг сони 1800дан ортади.\nТрамп ва Ким Чен Инни қўриқлашга нега улар ҳам жалб этилгани сабаби айтилмаяпти.


Samsung Galaxy Note 7 ишлаб чиқаришни вақтинчалик тўхтатади » Ўзбекистон янгиликлари – Zamin.uz\nАҚШ ва Жанубий Кореяда бир нечта янги партиядаги, алмаштириб берилган Galaxy Note 7 смартфонлари яна ёни кетганлиги туфайли Samsung мазкур смартфонни ишлаб чиқаришни вақтинчалик тўхтатиб туради. Бу ҳақда "Terabayt.uz" хабар берди.\nSamsung АҚШ, Хитой ва Жанубий Корея расмий ташкилотлари билан муаммони аниқлаш ва ҳал этиш мақсадида ушбу моделдаги смартфонни тайёрлашни вақтинчалик музлатган. Ҳозирча алмаштирилган Galaxy Note 7 смартфонларининг ёниб кетиши юзасидан ишлаб чиқарувчи ҳеч қандай изоҳ бермаган.\nЭслатиб ўтамиз, Samsung Galaxy Note 7 смартфонларидаги батареяда носозлик аниқлангач ва бир неча ўнлаб ёниб кетиш ҳолатлари қайд этилгач, компания уларни қайтариб олишни бошлаган. Бироқ ҳатто алмаштирилган Galaxy Note 7 смартфонларида ҳам қизиб кетиш ва батареянинг бир маромда ишламаслиги каби камчиликлар мавжуд бўлгани ҳақида аввалроқ хабар берган эдик.\nТеглар: камчиликлар носозлик қизиб алмаштирилган Жанубий Корея


ҚСДП президентга бўҳтон қилганларни жиноий жавобгарликка тортишни таклиф қилди | ҚИРҒИЗИСТОН ЯНГИЛИКЛАРИ\nҚСДП президентга бўҳтон қилганларни жиноий жавобгарликка тортишни таклиф қилди\nСоциал демократлар партияси депутатлари президентни бўҳтон қилувчиларга жазони кучайтириб, буни жиноят қатори баҳолашни тактиф қилмоқда. Мутахассислар буни сўз эркинлигини бузишга олиб келишидан ҳавотирда.\nБу масала Алмазбек Атамбаев асосчиси ҳисобланмиш Қирғизистон социал демократлар партияси йиғинида кўтарилди.\n«Агар оммавий ахборот воситаларида президент номига бўҳтон айтилса, унда бош прокурор ҳеч бир мурожаатсиз жиноий иши қўзғаб, бу ишни текшириши керак», — деди ташаббус муаллифи депутат Галина Скрипкина Kloop.kg билан суҳбатда.\nБу фикрнинг туғилишига «Ала-Тоо Экспресс» газетасида президент номига туҳматлар қилинган мақоланинг сабаб бўлганини айтади депутат.\nСкрипкина мақола қирғиз тилида бўлгани учун, унинг мазмуни билан таниша олмаганини Kloop.kg мухбири билан суҳбатда тан олди.\nKloop.kg таҳририяти депутат ташаббусига сабаб бўлган газета сонини топа олмади.\nФракция йиғинида депутат ташаббусини ҳамкасби Чинибай Турсунбеков ҳам қўллади.\nҚирғизистонда бўҳтон учун жазони кучайтириш ҳақидаги масалани 14 март куни Шамил Атаханов ҳам кўтарганди.\nУ 2010 йилги бир қатор ўзгартиришлар қатори бўҳтон учун жиноий жавобгарликни олиб ташлашнинг ҳам кириб қолганидан афсусда эканини билдирди.\n«Фикримча бу ҳаддан ташқари бўлиб, сариқ матбуотнинг гуллашига сабаб бўлди. Масалан мени номимни булғаш учун матбуотда катта ҳужум бўляпти», — деганди Атаханов ўшанда.\n«Институт медиа-полиси» ижтимоий фонди директори Бегаим Усенова социал демократлар таклиф қилаётган норма мамлакатда цензуранинг пайдо бўлишига сабаб бўлиб хизмат қилишини айтади.\n«Умид қиламанки бу ҳеч бир асоссиз сўзлар. СДПК вакилидан бу сўзларни эшитиш жуда ғалати, зеро бўҳтоннинг жиноят сафидан чиқариш 2010 йилги инқилобнинг ижобиятларидан бири», — дейди Усенова.\nУсеновага кўра, депутатлар бўҳтонни журналистлар оғзини ёпиш учун самарали восита қатори қўлланишмоқчи.\nАввалги мақолаЧақирув кубоги: Қирғизистон 1-0 Макао\nНавбатдаги мақола«Мэйл.ру» қирғиз фаолининг шикоятидан сўнг мақоладаги суратни олиб ташлади


Ислом Каримов Москвага кетди, лекин 9 май парадида қатнашиши маълум эмас\n15 май 2021, Тошкент вақти: 11:01\nЎзбекистон Президенти Ислом Каримов россиялик ҳамкасби Владимир Путин таклифига биноан Москвага кетган.\nЎзбекистон Президенти Ислом Каримов Москвага жўнаб кетди. Оқ сарой матбуот хизматининг қисқача маълум қилишича, Ислом Каримов “Иккинчи жаҳон урушида фашизм устидан қозонилган Ғалабанинг 70 йиллигига бағишланган тадбирлар доирасида Мустақил Давлатлар Ҳамдўстлиги давлат раҳбарларининг учрашувида иштирок этади”.\nМатбуот хизматига кўра, Ўзбекистон раҳбари россиялик ҳамкасби Владимир Путин таклифига биноан 8 май куни Москвага жўнаб кетган.\nРасмий хабарномада президент Каримовнинг Москвада 9 май парадида қатнашиши айтилмаган. Президент маъмурияти вакили, Озодлик сўровига жавобан “бу ҳозирча маълум эмас”, дея таъкидлади.\n7 май куни Кремль вакиллари Каримовнинг Москвада уюштириладиган Ғалаба байрами тадбирларида иштирок этишини маълум қилган эди.\nРоссиянинг Украинадаги хатти-ҳаракатлари боис Ғарб давлатлари етакчилари Москвада Путин раислигида ўтказиладиган парадда иштирок этишдан бош тортган.\nАйрим хабарларга кўра, президент Каримовнинг бугун Тошкентга қайтиши кутилмоқда.\nЎзбекистон президенти маъмурияти вакиллари кейинги ҳафталар давомида Каримовнинг Москвадаги байрам тадбирларида иштирок этмаслигини айтиб келаётган эди.\nИслом Каримов қатнашадиган МДҲ саммити 8 май куни ўтказилади.


Toshkent islom universiteti - Тошкент ислом университетида тарих фанлари бўйича фалсафа доктори (PhD) илмий даражасини олиш учун ҳимоя бўлиб ўтди\nТошкент ислом университетининг “Исломшунослик” кафедраси ўқитувчиси Хабибулло Сагдиевнинг “Абу Жаъфар Таҳовийнинг “Ақида” асари ва унинг шарҳлари – ҳанафийлик таълимотига оид манба” мавзусидаги 07.00.05 – Ислом тарихи ва манбашунослиги ихтисослиги бўйича тарих фанлари бўйича фалсафа доктори (PhD) илмий даражасини олиш учун ўтказилган ҳимояда илмий кенгаш аъзолари, тадқиқотчилар ва барча қизиқувчилар иштирок этдилар.\nТарих фанлари бўйича фалсафа доктори (PhD) илмий даражасини олиш учун ҳимояга олиб чиқилган мавзу долзарблиги, илмий-амалий аҳамияти юқори эканлиги билан ажралиб туради.\nДиссертант томонидан илмий иш ҳар томонлама тадқиқ этилган ва манбалар асосида ўрганилган. Шунингдек, ишнинг амалий аҳамияти – бугунги глобаллашув даврида турли оқим ва қарашларга раддиялар беришда муҳим эканлиги илмий таҳлил ва мушоҳадалар асосида очиб берилган.\nИлмий кенгаш аъзолари томонидан ҳимояга олиб чиқилган илмий иш бир овоздан маъқулланди ва 07.00.05 – Ислом тарихи ва манбашунослиги ихтисослиги бўйича тарих фанлари бўйича фалсафа доктори (PhD) илмий даражасини олишга муносиб деб топилди.\nУниверситет маъмурияти, Хабибулло Сагдиевни диссертация ишининг мувоффақиятли ҳимояси билан муборакбод этади. Бугунги шиддатли даврда ёш авлодни соғлом эътиқод ва мафкура руҳида тарбиялашда жонбозлик кўрсатиб, етук кадрлар тайёрлашга муносиб ҳисса қўшишига омад ва зафарлар тилайди.


«Кўкалдош»да “1 Октябр – устоз ва мураббийлар куни” байрам тадбири — KUKALDOSH.UZ\n29.09.2018 / - Янгиликлар\nҲар бир инсоннинг ҳаётида муаллимларнинг алоҳида ўрни бор. У савдогар бўладими ёки олим устоздан ўрганганлари натижасидадир. Ёш авлодни теран билимли ва етук мутахассис бўлиб етишишида устоз ва мураббийларнинг ишларида беминнат хизматлари катта. Муборак динимиз таълимотлари инсон зотини жаҳолат зулматидан нурли ҳаётга етишишида муҳим омил бўлган улуғ устоз ва мураббийлар хизматларига юқори баҳо беради ва Аллоҳ таолодан уларга улуғ мукофотлар бўлиши башоратини беради.\n«Кўкалдош» ўрта махсус ислом билим юртида 29 сентябр куни “1 Октябр – устоз ва мураббийлар куни” муносабати билан “Устоз ва мураббийларга эҳтиром” мавзусида байрам тадбири бўлиб ўтди. Ушбу байрамона тадбирга Вазирлар Маҳкамаси ҳузуридаги Дин ишлари бўйича қўмита раиси ўринбосари Нуриймон Абулҳасан, Ўзбекистон мусулмонлари идораси раиси ўринбосари Шайх Абдулазиз Мансуров, таълим ва кадрлар тайёрлаш бўлими масъул ходими Салоҳиддин Шерхонов, билим юртида узоқ йиллир мудир лавозимида фаолият кўрсатган Абдуҳаким қори Матқулов, «Кўкалдош» ўрта махсус ислом билим юртида узоқ йиллар хизмат қилган фахрий устозлар ва мударрислар ҳамда бошқа меҳмонлар ташриф буюрдилар.\nБайрам тадбирида билим юртининг барча мударрислари, талабалар ва ишчи ходимлари иштирок этдилар. Тадбир бошида Ўзбекистон Республикасининг мадҳияси янгради. Кириш қисмида билим юрти мудири З.Мирсадиков сўзга чиқиб йиғилганларни байрам билан табриклаб ўз фикр мулоҳазаларини билдириб ўтди ҳамда Ўзбекистон мусулмонлари идораси раиси, муфтий Усмонхон Алимов ҳазратларининг табрикларини устозларга ва талабаларга ўқиб эшиттирди.\nСўнгра, Ўзбекистон мусулмонлари идораси раиси ўринбосари Шайх Абдулазиз Мансуров қатнашчиларга ўзларининг табрик сўзларини етказдилар ва талабаларга керакли бўлган панд насиҳатларини айтиб ўтдилар. Айниқса, талабалар келажакда етук кадр бўлиб жамиятга ўз ҳиссаларини қўшишлиги, Оилаларда ва маҳаллаларда тинчлик ҳамда хотиржамликни авайлашда бизнинг ҳам ҳиссамиз бор, дея таъкидлади. Албатта, юртдошларимиздан кимлардир оилавий муаммолар билан мурожаат қилганларида бизнинг биринчи навбатдаги вазифамиз бориб вазиятни ўрганишимиз муҳим бўлган чора-тадбирларни қўллашимиз ёки тавсия этишимиз муҳим аҳамиятга эга. Бу ҳаракатларимиз бир қанча оилани сақлаб қолишимиз ёки уларнинг яна ҳам мустахкам бўлишига замин яратади, деб талабаларнинг келажакдаги масъулиятли вазифаларини айтиб ўтдилар.\nВазирлар Маҳкамаси ҳузуридаги Дин ишлари бўйича қўмита раиси ўринбосари Нуриймон Абулҳасан ҳам сўзга чиқиб ўзининг самимий тилакларини изҳор этдилар. Айни вақтда ёшлар тарбиясида йўл қўйилган баъзи бир камчилик кейинчалик зарарли окибатларга олиб келиши мумкин. Бу ҳақида ота-оналарни огоҳлантириш ва уларга тўғри йўналишларни кўрсатиш долзарб аҳамиятга эга. Чиндан ҳам зиммамиздаги вазифамиз масъулиятли. Халқимиз бизга ишонади, ёрдам ва маслаҳат кутади. Биз эса ушбу ишончни оқлаб, уларга доимо ўз кўмагимизни аямаслигимиз зарурдир, деб ўзларининг маслаҳатларини бердилар.\nБилим юрти талабалари ҳам ўз чиқишларини намойиш этдилар. Устозларга аталган хорижий тиллардаги табрик ва шеърлар ўқиб барча йиғилганларни хушнуд этдилар. Ташриф буюрган фахрий устозлардан Абдуҳакимқори.Матқулов сўзга чиқиб барча талабаларни келажакда етук мутахассис кадрлар қаторида бўлишларига чақирди ва ишонч билдирди.\nТадбир давомида билим юрти томонидан ташриф буюрган барча меҳмонларга эсдалик байрам совғалари топширилди. Тадбир якунида 1-курс талабаси Муҳаммаджон қори Қуръон тиловати қилиб берди ва барча ўтган устозларнинг хаққларига дуолар қилинди. Барча меҳмонлар байрам дастурхонига таклиф этилди.\n«Кўкалдош» ўрта махсус ислом билим юртида «Битирув малакавий иши»


Обама Сингапурга йўл олди\n29 май 2022, Тошкент вақти: 10:44\nОсиё бўйлаб сафарини давом эттираётган Барак Обама бугун Токиодан Сингапурга йўл олди.\nБарак Обама Сипгапурда иш бошлаган Осиё-Тинч океани иқтисодий ҳамкорлик саммитида иштирок этади.\nТокиода эса Барак Обама Япония Бош вазири Юкио Хатояма билан сўзлашувлар ўтказиб, давлатлар ўртасидаги иттифоқчилик ришталарини қайта кўриб чиқишга ва янада мустаҳкамлашга келишиб олди.\nОбама Токиода қилган чиқиши чоғида Хитойнинг қудратли давлатга айланиши кўплаб давлатлар учун фойда манбаси бўлишини таъкидлади.\nШимолий Корея масаласига тўхталган Обама АҚШ Пхенян раҳбарияти таҳдидларидан қўрқмаслигини айтиб, Шимолий Кореяни ядровий дастур юзасидан олиб борилаётган олти томонлама музокараларга қайтишга чақирди.


Қорақалпоғистон телеканалида “Шағалкўпир” авули танқидга олинганди, натижаси қандай?- Kruz.uz\n09:11, 17.10.2019 1604 0 Жамият\nЖорий йилнинг 28 август куни Қорақалпоғистон телеканалида Нукус тумани “Тақиркўл” ОФЙ ҳудудидаги “Шағалкўпир” авулида ободонлаштириш ва коммунал соҳадаги муаммолар ҳақидаги танқидий кўрсатув эфирга узатилганди. Туман ҳокимлиги ахборот хизмати раҳбари бизга берган маълумотга кўра ўтган давр ичида ҳудудда қуйидагича ишлар амалга оширилган.\nЖумладан, 7103 та аҳоли истиқамот қиладиган “Шағалкўпир” овулидаги 2,200 метр масофадаги ички йўлга тўпроқ, ракушка ва шағаллар ётқизилиб, айни пайтда мазкур йўлларни текислаш ишлари олиб борилмоқда.\nҲудудда электр энергияси билан боғлиқ маасалалар ҳам ўз ечимини топмоқда. Хусусан, ўтган даврда 2300 метр масофага 0,4 кВт қувватдаги электр энергияси ўтувчи темир бетон симёғочлари тортилиб, 250 метр оралиқдаги 6 дона электр энергияси ўтувчи темир бетон симёғочлари алмаштирилди. Шунингдек, 95 та хонадоннинг электр энергияси ҳисоблагичлари қуриб берилди.\nШунинг билан бирга, “Шағалкўпир” овулидаги 1200 метр масофадаги аҳоли томонидан ўзбошимчалик билан тартибсиз қўйилган газ тармоқлари қувурлари тартибга солиниб, 99 та темир устунлар янгисига алмаштирилди. 550 метр масофадаги газ қувурлари, 2 та газ тақсимлаш мосламалари (ГРП), 5 та задвижкалар сариқ рангли краскада буяб чиқилди.\nМазкур тадбирлар давомида “Шағалкўпир” овулидаги 104 хонадонларда ободонлаштириш ишлари амага оширилди. Хусусан, 100 та хонадонларнинг фасад ва фундамент қисимларида бўёқланиб, 3 та хонадондаги ноқонуний қурилган деворлар тартибга кетирилди ҳамда 1 хонадон уй атрофидаги 5 тонна шебень тошлари бошқа жойга олиб чиилди. Ушбу ишлар доирасида Туман “тоза ҳудуд” ДУК томонидан ҳудуддан 40 тонна ҳар хил чиқиндилар олиб чиқилди.


- Дунёнинг 13 давлатидан таклиф қилинган табиблар бор. Булар орасида Финляндия, Германия, Корея, Англия, Америка, Судан, Саудия Арабистони, Бирлашган Араб Амирликлари, Ҳиндистон, Қозоғистон ва Ўзбекистондан ҳам иштирок этувчи табиблар бор,- деди Фарук Гунинди.\n- Бизнинг атрофимизда хожамотга алоқадор тадқиқот олиб бораётган табиблар жуда кўпчилик ва бундан ташқари, бугунга келиб анъанавий табобатдаги жуда кўп даъво услублари қўлланилаётган бўлсада, булар орасида энг самаралиси, фойдалиси ва муҳими хожамот экани кундан кунга ойдинлашмоқда,- дейди анаъанавий табобат тарғиботчиси Фарук Гунинди.\n- Ҳозир Лондондаги олимлар билан бирга "мигрен" хасталиги давоси устида қўшма тадқиқот олиб бораяпмиз. Хожамот бу хасталикка қарши даво усулларидан бири сифатида тадқиқ этиляпти,- дейди туркиялик табобат олими Фарук Гунинди.\n- Хожамот - вужуднинг қон айланиши секинлашиб турадиган муайян нуқталаридан қон олдиришдир. Бундай нуқталарда йиғилиб қолган ортиқча қон ёки метаболизм бузилиши оқибатида танада тўпланиб қоладиган чўкмалар вакуум ёрдамида бир жойга йиғилади ҳамда қон айланиш тизимидан узоқлаштирилади.\nБунда тана ортиқча қондан қутулади ва қон тозаланади. Бундан ташқари, баъзи тадқиқотларда вакуум ёрдамида тананинг иммун тизимини мустаҳкамлашга хизмат қиладиган гормонларни кучайтириш мумкинлиги ҳам кўрсатилди. Хуллас, хожамотнинг афзалликлари кўп ва халқаро анжуманда бу борада ўтган бир йил ичида ўрганилган янгиликлар тақдим этилади, - дейди Истанбул Ноанъанавий тиббиёт институти президенти Фарук Гунинди.


ТARAZ. Кazinform - Қозоғистон Қуролли Кучлари ҳарбий хизматчиси майорр Олжас Тойшибаев навбатдаги таътилда велосипедда 3000 км масофани босиб ўтмоқчи, деб хабар беради Kazinform.\nМудофаа вазирлигидан маълум қилишларича, у армиянинг 30 йиллигига бағишланади.\nОлжас 24 апрелда Атирау гарнизонидан йўлга чиқди. Йўлда Орал, Ақтўбе, Ирғиз, Орол, Қизилўрда, Туркистон, Чимкент шаҳарларидан ўтган. Таразда майор Олжас Тойшибаевни «Жануб» минтақавий қўмондонлиги ҳарбий хизматчилари кутиб олди ва эҳтиром кўрсатди.\n– Жисмоний тарбия билан тинмай шуғулланаётган ҳарбий хизматчи сифатида ўз қобилиятимни жисмонан ва маънавий жиҳатдан синаб кўрмоқчи эдим. Ҳар қандай спортчи учун янги босқичга кўтарилиш – бу руҳни мустаҳкамлашдир», - деди ҳарбий марафончи.\nОлжас йўлда 10 кг вазн йўқотди. Бироқ, у кўплаб янги танишлар орттирганини ва ажойиб тажрибаларни бошдан кечирганини айтади. Йўл давомида тарихий масканларни зиёрат қилиш, диққатга сазовор жойлар билан танишиш имконига эга бўлди.\nВелосипед саёҳатининг якуний нуқтаси – Алмати шаҳри. Бу шаҳар Олжас туғилиб ўсган жой. Велосипедчининг қариндошлари ва дўстлари, шунингдек, у бир неча йил хизмат қилган Ҳаво-десант кучларидаги дўстлари уни кутишмоқда.


Ўзбекистонда исëн ўчоқларини яратишдан ким манфаатдор?\n21 октябр 2021, Тошкент вақти: 23:13\nАйрим кузатувчилар¸ўзбеклар сабр косасининг таги тешик¸ у ҳеч қачон тўлмайди¸ деган тушкун фикрдалар.\nKейинги икки ой ичида Ўзбекистон деб аталган потенциал вулқон тоғида янги исëн ўчоқлари яралгандек. Амир Темур хиëбонидаги чинорларнинг кесилиши¸ рус черковининг бузилиши¸ рус солдатига қўйилган ҳайкалнинг олиб ташланиши Ўзбекистондаги русийзабон аҳоли орасида ҳам норозилик уйғотди. Фототасвирчи Умида Аҳмедованинг ўзбек халқига туҳмат ва ҳақоратда айбланиши бу норозилик заминига ўғит сепгандай бўлди. Мусулмон даъватчиси Хайрулла Ҳамидовнинг қамоққа олиниши Каримовни жума ваъзларида дуо қилаëтган қори акалар ва уларнинг муридлари¸ яъни мўътадил мусулмонлар орасида норозилик шабадасини эстирди.\nКейинги икки ой ичида Ўзбекистонда юз берган сиëсий жараëнларни таҳлил қилишга бағишланган бугунги давра суҳбатимизда Тошкентдан мустақил журналист Абдураҳмон Ташанов¸ Германиядан “Андижон – Адолат ва Тикланиш” ташкилоти раҳбари Нурулло Мақсудов¸ Тошкентдан туширган фотолари учун маҳкамага тортилаëтган кинооператор Умида Аҳмедова ва “Мемориал”нинг Ўзбекистондаги фаоли Мўътабар Аҳмедова иштирок этади.\nKейинги икки ой ичида Ўзбекистон деб аталган потенциал вулқон тоғида янги исëн ўчоқлари яралганини эслатиб қўймоқчиман. Амир Темур хиëбонидаги чинорларнинг кесилиши¸ рус черковининг бузилиши¸ рус солдатига қўйилган ҳайкалнинг олиб ташланиши Ўзбекистондаги русийзабон аҳоли орасида ҳам норозилик уйғотди. Фототасвирчи Умида Аҳмедованинг ўзбек халқига туҳмат ва ҳақоратда айбланиши бу норозилик заминига ўғит сепгандай бўлди. Биламизки¸ русийзабон аҳоли кейинги 20 йил давомида Каримов сиëсатини қўллаб келaëтган қатлам эди. Бунинг баробарида мусулмон даъватчиси Хайрулла Ҳамидовнинг қамоққа олиниши Каримовни жума ваъзларида дуо қилаëтган қори акалар ва уларнинг муридлари¸ яъни мўътадил мусулмонлар орасида норозилик шабадасини эстирди. Бирор нарса ҳақида фикр билдирилар экан “Бундан ким манфаатдор?” деган савол ўртага чиқади.\nХўш¸ Ўзбекистонда янгидан янги исëн ўчоқлари пайдо бўлишидан ким манфаатдор?\nБу савол жавобига ўтишдан олдин айрим оддий ўзбекистонлилар фикрларига қулоқ берсак.\n- Ҳозир Ислом Каримов нима иш қилса ҳам фақат “Отахон¸ сиз тўғри иш қилаяпсиз” деб яшаш керак. Шундай деб яшашга тўғри келаяпти¸ холос. Нотўғри гап гапириб қўйсангиз ҳам қамаб қўйишади. Мана Умида опа қилган ишлар. Шунча яхши ишлар қилиб келаëтган пайтда энди “Ўзбекларни ëмонлаяпсан¸ қоралаяпсан” деб ишини судга берибди. Ҳалиги журналистни қаранг. Яхши сўзларни айтаяпти¸ эл унинг гапини эшитаяпти¸ яхши йўлга бошлаяптида¸ уни олиб бориб қамаб қўйди. Ўзбекистоннинг ишига умуман аралашиб бўлмай қолди. Ўриснинг юртига келиб яшашга тўғри келаяпти. Ҳозир қамалмаган колхозчилар ва чопони йиртиқ одамлар қолди¸ холос. Катталар¸ ақллилар¸ журналистлар қамалиб бўлгандан кейин бизнинг президентимиз колхозчиларни қамашни бошлайди.\n- Мен ўқиб шокка тушиб қолдим. Жинни бўлиб қолдим. Ўзи кўнглимга келиб юрувди. “Эй Оллоҳ¸ ишқилиб шу болани қамамасада” деб турган эдим. Мана охири қамаб юборди. Жуда алам қилиб кетаяпти. Қўлим ишга бормаяпти тўғриси.\nМарҳамат Абдураҳмон¸ сиз бошлаб берсангиз.\nАбдураҳмон Ташанов: Биз мустақил бўлганимизда¸ авторитар сиëсат ўрнатилаëтган пайтдаëқ ҳозирги сиëсатнинг базалари¸ фундаментлари қурилган. Тарихдан биз биламиз ҳеч ким тахтга ëки давлат бошлиқлигига ëмон ният билан келмайди. Лекин унинг йўли нотўғри бўлгандан кейин давлатчилик секин-секин иммунитетларини йўқотиб боради. Яъни адолатга¸ ҳаққа бўлган иммунитетларини йўқотиб боради. Ҳозир Ўзбекистондаги чала диктатуранинг ривожланиш динамикасига назар ташлайдиган бўлсак¸ мана сиз ҳозир вулқон¸ исëн ўчоқлари каби турли иборалар билан айтаяпсиз¸ бу адолат ва адолатга қарши курашаëтган ҳукуматнинг ўртасидаги зиддиятнинг маҳсули. Бу секин-секин ривожланиб келаяпти. Фақат кейинги ойларда ўша жараëнлар тезлашиб натижа ҳосил қилаëтган бўлиши ва бу кўзга ташланаëтган бўлиши мумкин. Шу нуқтаи-назардан мен буни нисбийроқ деб ўйлайман. Чунки бу нарса 20 йилдан бери давом этиб келаяпти ва бундан кейин бу нарса кучаяди. Бунақанги ноҳақликлар арифметик¸ геометрик прогрессия шаклида тез ўсиб боради деб ўйлайман.\nОзодлик: Юқорида эшитганимиз иккита овознинг ўзиëқ вазият анча жиддийлигидан далолат. Чунки олдин “Худога шукур” деган овозларни кўп эшитардик. Кейинги воқеалар вазиятни анча тезлаштирган кўринади. Адолатсизлик юз берса¸ унинг оқибати ўлароқ норозилик келиб чиқади. Мана шундай нарсани биз фототасвирчи Умида Аҳмедова тақдирида кўрдик. Гўзал манзарларни¸ ўзбек урф-одатларини расмга олиб¸ китоблар¸ филмлар қилиб юрган Умида Аҳмедова ўзбек халқига туҳмат қилганликда айбланмоқда. Умидахон¸ энди сиздан эшитсак. Сиз ҳозирги вазиятдан нима учун норозисиз?\nУмида Аҳмедова: Биласизми мен ҳозир гарангман. Ҳеч нарсани тушуна олмаяпман. Мен ë сиëсатдан узоқ одам бўлганим учун шундай бўлаяптими. Мен экономика¸ ижтимоий нарсаларга чуқур ëндашмаганман. Фақат ўз севган халқимни расмга олганман. Мен ҳозир гарангман. Мана юқорида сиз хиëбондаги чинорларнинг бузилиши¸ рус черковининг бузлишини айтиб ўтдингиз. Биласизми¸ бундан менинг гаранглигимга яна гаранглик қўшилиб қолди. Ҳозир нима бўлаëтганини билмаяпман.\nБиринчидан¸ Ўзбекистон телевидение ва радиоларида фотография бу санъат деб келиб¸ томдан тараша тушгандай¸ худди бугун биринчи марта кўраëтгандай бирданига халқ биладиган расмларимни “туҳмат” деб қолиши менга жуда ғалати.\nИккинчидан¸ хиëбондаги чинорлар тўғрисида. Матбуот корпусига ўтиб кетаëтган пайтимда чинорлар тагидаги “Давлат томонидан қўриқланади” деган сўзларни ўқиб ҳар доим фахрланардим. Мен Тошкентда туғилиб ўсган одам эмасман. Лекин шу ерда туғилиб ўсган одамларнинг кайфиятига қараб қўрқиб кетдим. Шу кунгача рус тилида гапирадиган одамлар бизнинг сиëсатда¸ Ўзбекистонда бўлаëтган воқеаларга нейтрал қараб келганда. “Худога шукур” деб юрарди. Кўпчилиги кетиб қолди. Кетмагани “Бизнинг ватанимиз бу. Шунисига шукур” деб келган. Мен 1-номерли автобусда ўтиб кетаëтганимда муштини тугиб¸ тишини ғижирлатган, aстойдил жаҳли чиқиб¸ кўзи чақнаб кетаëтган ўрисларни кўрдим.\nОзодлик: Айтиб ўтишимиз лозимки¸ Тошкентдаги русийзабон аҳоли 2005 йил Андижонда халқ қирилганида нейтрал турди. Чинорлар қирилгани даҳшатлидир¸ аммо одамлар қирилгани ундан даҳшатлироқ. Андижон воқеалари тагида ҳам ижтимоий адолатсизлик ëтганини кўрамиз. Иши ўнгидан келиб турган қурувчи¸ қандолатпаз 23 нафар тадбиркор қамаб қўйилди. Уларнинг қамалиши ва адолатсизлик ўз навбатида норозиликни келтириб чиқарди. Қолган маълумотларни тарихдан биламиз. Тарих улуғ мураббий. Ҳозир билан суҳбатда “Андижон – Адолат ва Тикланиш” ташкилотининг раҳбари Нурулло ака Мақсудов.\nНурулло Мақсудов: Мустақиллик берилгандан кейин¸ раҳбарлар ўзимизники бўлгандан кейин халқ ўзига яраша орзу-умидлар билан яшаган ва ўша орзу-ниятларимизга етамиз деб ният қилган эди. Ислом Каримов президентликни бошлаганидан бошлаб энг аввало халқнинг ичидан чиқаëтган қайси соҳада бўлишидан қатъий назар халқпарвар¸ давлатнинг ҳақиқий манфаатини кўзлайдиган¸ халқнинг фаровон яшашини хоҳлаган¸ ўзгаларнинг ғамини озгина бўлса ҳам ўзининг ғами деб билган¸ озгина бўлса ҳам ëрдам беришни хоҳлаган одамларни ўзининг душмани деб билиб¸ буларни аста-секин йўқ қила бошлади. Ҳозирги раҳбарнинг ўзини ҳам ҳурмат қилишмайди¸ ўзини ўзи танимайдиган инсон экан бу. Ишхоналар очилса¸ кўпайтирилса¸ ҳаммаси доимий иш билан таъминланса¸ халқ албатта раҳбарларнинг ҳурматини жойига қўяди. Ўзини ўзи эплаган халқ энг тўқ халқ¸ энг озод халқ ҳисобланади. Чинорларнинг кесилиши¸ рус черковининг бузилиши¸ ўзимизнинг ëш журналист Хайрулла Ҳамидовнинг қамалиши одамларни янада бошқарувга қарши қилаяпти. Ëки тепадагилар ўзлари тушунмаган ҳолда шу ҳолатга олиб келиб қўяяпти¸ ëки қанақадир кучлар ўша бошқарувга халқни қарши қўзғатишга чора-тадбирлар кўраяпти. Мана чинорлар. Қанча йиллар олдин экилган бу чинорлар. Балки бу дарахтлар раҳбарларнинг дадалари¸ оппоқ дадаларидан олдин ҳам экилгандир. Буларнинг меҳнати сингмаганда. Бемалол кесиб ўрнига бошқасини...\nОзодлик: Нурулло ака¸ кечирасиз. Сизлар мана 23 нафар тадбиркор эдингизлар. Уларнинг асосий қисми қамалди. Лекин дарров исëн майдонига чиқмадингизларку. Қандайдир этап бўлди. Пичоқ суякка бориб қадалгунча¸ қандайдир масофа босиб ўтилди. Қандай бўлди мана шу жараëн?\nНурулло Мақсудов: Тўғри¸ 23 нафар тадбиркорнинг ноҳақдан суд қилиниши дарров ўз ўзидан келиб чиққани йўқ. Биз ҳақиқатан ишхоналар очдик¸ қўлимиздан келганча ўзимизни ҳам иш билан таъминладик ва қўни-қўшни¸ маҳалла-кўй дегандай ўзга ишсизларни ишга қабул қилиб¸ яъни завод ва фабрикаларнинг ташландиқ бўлиб ëтган цехларини арендага олиб¸ у ерларни ремонт қилиб¸ халқимизнинг кунлик эҳтиëжига зарур бўлган товарларни¸ маҳсулотларни ишлаб чиқарганмиз. Шу нарсаларни кўра олмасдан ҳар хил айблар билан иложи борича бизни тўсишликка ҳаракат қилган. Молия назорат идоралари томонидан текширувлар қўйган. Текшириб ҳеч қанақа нотўғри нарса топа олмагандан кейин диний статялар қўйиб¸ ëшларимизни олиб кириб кетиб¸ шу йўсинда 23 нафар тадбиркорнинг суди бўлган.\nОзодлик: Ундан кейин мана 13 май куни майдонга чиқдингизлар. Ўқ узилди¸ қирғин бўлди. Ундан кейин сиëсий ташкилот тузилди. 23 нафар тадбиркор тадбиркорликни бошлаган пайтда бир кун келиб бунақа ташкилот тузамиз деб ўйламаган бўлса керак. Мана ҳозир биз билан алоқада Мўтабар опа Аҳмедова ҳам бор. Тўғрисини айтиш керак ҳозир масжидлар совет даврига қараганда кўп. Масжидлар Ҳайит¸ Жума намозларида одамлар билан тўла. Уларнинг ҳаммаси ҳам норози эмас. Аммо кейинги пайтларда Хайрулла Ҳамидовнинг қамоққа олиниши боис норози бўлмаган қисми ҳам ўз ташвишларини изҳор қилаяпти. Бизга жуда кўп хатлар келаяпти¸ телефон қўнғироқлари бўлаяпти. Мўътабар опа¸ янги исëн ўчоқларини яратишдан ким манфаатдор?\nМўътабар Аҳмедова: Ассалому алайкум ва раҳматуллоҳу ва баракотуҳ. Бу ерда мен норозилик потенциали деган сўзга¸ Абдураҳмоннинг сўзига қўшиламан¸ бу сўзни нисбий олиш керак. Чунки халқимиздаги лоқайдлик ҳали ҳам жуда кучли. Ҳақиқатан ҳам жуда кўп қисми норозилигини билдираяпти¸ аммо бу жуда-жуда яширин равишда. Сизларда кетаëтган бу норозиликларда¸ битта нарсани эсдан чиқарманг¸ аноним номлар билан кетишади. Ана шунинг ўзи бизда қўрқоқлик жуда кучли эканлигини айтиб турибди. Одамларнинг масжидларга бориши ҳам нисбий. Совет даврининг охирги йилларидаги масжидга бориш деярли йўқ. Борганлари ҳам намозларни тезгина¸ нари-бери ўқиб чиқиб кетишга ҳаракат қилади. Улар қанақадир “Сен менга тегма¸ мен сенга тегмайман” қабилида¸ шунчаки қалбида¸ амалда йўқ. масжидга қалбида бор мусулмончилик билан кириб чиқади. Оллоҳга албатта сиғинади. Шу билан бирга қўрқоқликнинг ўзи айтиб турадики¸ бу Оллоҳ билан бирга яна кимгадир сиғинади. Ширкка кетиб қолганини ўзи билмайди. Чунки бизнинг халқимиз исломнинг туб маъносини тушунмайди.\nОзодлик: Мўътабар опа¸ Хайрулла Ҳамидовнинг қамоққа олинишини ҳеч ким ҳеч қандай ўлчов билан изоҳлай олмаяпти. Ҳукумат изн берган бўлса¸ радиода гапирган бўлса. нима учун уни қамоққа олишди?\nМўътабар Аҳмедова: Энг асосий муаммо ҳам шу ерда. Нимага қамоққа олинди бу? Биз Хайрулла Ҳамидовнинг қамоққа олиниш сабаби сифатида “Холислик сари” рукни остида Наврўз радиосида берилган диний-маърифий эшиттиришига урғу берамиз. Мен ҳам урғу бераман бунга. Биласизми¸ Хайрулла шунақанги чиройли¸ шунақанги ҳалимлик билан¸ шунақанги адолат билан “Холислик сари”ни олиб борардики¸ бу ерда на ҳукуматга¸ на сиëсатга тааллуқли ҳеч нарса йўқ. Ҳозир ҳеч ким нима деб жавоб беришни билмайди. Нимага Каримов ва унинг ҳукумати одамлардан шунчалик қўрқади? Бу нарсани бизнинг халқимиз ҳали ҳам тушунгани йўқ. Каримов 1989 йил июн ойида давлат тепадига келганда¸ шу йили 4 ноябрда Паркент¸ Оққўрғон¸ Бўкада одамларни оттирди. Тинч аҳолини оттирди. Шунинг ўзида унинг кимлигини аниқ бўлган. Лекин халқимиз тушунмади. Ҳатто ўша пайтда бизнинг мухолифатимиз саналмиш¸ мухолифат эмас халқ кўтариб чиққан Бирлик ҳаракати раҳбарлари тушунишни ҳам хоҳлашмас эди. Ана шунинг ўзида Каримовнинг кимлиги кўрсатилган эди. Каримов нафақат ўзбек халқини вужуд-вужуди билан инсонни ëмон кўрадиган кимса. Каримов фикрида тарих деган нарса ўзбек халқининг зеҳниятидан умуман ўчиб кетиши керак. Келажак авлоднинг зеҳниятида фақат Каримов ва унинг оиласи қолиши керак. Бошқа нарса қолиши керак эмас. Ҳатто ўзининг атрофидаги одамларнинг ҳам номи қолиши керак эмас. Ана шунинг учун у бор кучи билан курашади.\nАбдураҳмон Ташанов: Менимча¸ бу ерда юқорироқдан келишга тўғри келади. Ўзбекистон ҳукумати ўзи бошидан диндорларга ўзгача қарашини мисол сифатида келтирай. Нима учун Ўзбекистон ҳукумати диндорларга бунчалик ғайрикўз билан қарайди? Албатта ҳеч ким зулмлардан бебаҳра¸ мосуво қолаëтгани йўқ. Демак¸ Хайрулланинг қамалиш сабаблари ҳам мана шундан келиб чиқади. Мустақилликнинг дастлабки йилларида¸ биз истаймизми йўқми бу аччиқ ҳақиқат¸ Ўзбекистонда муxолифат ўзининг позицияларини бой берди. Мамлакатга диндорлар реал оппозиция сифатида кириб келди ва биз буни 1992 йилда Наманганда Тоҳир Йўлдош воқеаси орқали¸ Каримовнинг ўша ердаги иштироки орқали биламиз. Авторитар раҳбар ўзининг амбицияларидан келиб чиқиб сиëсат юритади. Ўша пайтдаëқ ҳозирги ҳукумат раҳбари диндорларни реалний оппозиция сифатида кўрган ва шунга яраша ўзининг сиëсатини юритиб келаяпти. Сиëсат механизми бир марта ўрнатиб берилгандан кейин у ўз ўзидан ишлаб кетади. Мен бу ерда Франс Кафканинг “Жазо колонияси” асарини эслаган бўлардим.\nОзодлик: Ўшани мен ҳам эсламоқчи эдим. Франс Кафка Прагада яшаган. Унинг “Жазо машинаси” деган китоби бор. Кафканинг ўш асарида машинанинг моҳияти шундаки¸ у ўзининг яратувчиларини ҳам еб қўяди.\nАбдураҳмон Ташанов: Мен бир нарсани айтишим мумкин¸ мен жисмоний жиҳатданми ëки мавқе жиҳатданми ҳозирги подшоларимизни ўзлари яратган машина ейиш-емаслигини билмайман. Балки тарихдан бошқача ечим ҳам чиқар. Лекин ҳозир ўзининг аломатларини кўрсатиб бўлди. Яъни ҳозир авторитар раҳбар сифатида эътибор қозонди. Демократик давлатни бошқара олмаслигини намоëн қилди. Шу нуқтаи-назардан қарайдиган бўлсак¸ машина бошидаëқ нотўғри қўйилган. Шунинг учун давлатчилик кундан кунга иммунитетларни йўқотиб боради. Умида Аҳмедованинг таъқиб қилинаëтгани ëки Хайрулланинг ҳибсга олинаëтганига шу нуқтаи-назардан қараш керак. Умуман авторитар сиëсатларда¸ коррупцияда мантиқ бўлмайди. У мантиқсизликка асосланган. У бешинчи бурчакни излашга ўхшайди. Бугун Хайруллани ҳибсга олган бўлса¸ эртага яна кимнидир ҳибсга олади. Масалан Абдулла Орипов¸ Эркин Воҳидов каби режимни қуришга ëрдам берган одамлар ҳозир тушкун аҳволда ўтирибди.\nОзодлик: Улар Сенатга сайланмасдан чиқариб ташланди. Депутатлик мақоми берилмади уларга.\nАбдураҳмон Ташанов: Менимча¸ мантиқан “Жазо колонияси” романидаги воқеалар юзага келади. Шунинг учун бу ерда вазиятга совуққонлик билан қараш керак.\nОзодлик: Умида Аҳмедовага жиноий иш очилиши¸ Хайрулланинг ҳибсга олиниши кимнинг тегирмонига сув қуяди? Бундан ким манфаатдор?\nАбдураҳмон Ташанов: Мен боя айтдим¸ давлатчилик адолат¸ ошкоралик¸ одамларнинг ҳуқуқи билан тирик. Унинг иммунитетлари шунақа. Агар жамият ëпиқ бўлса¸ иммунитетларини секин-секин йўқотиб боради. Коррупция даражаси кучайиб боради. Кейин худди “Жазо колонияси”да офицер машинасини тўхтата олмагани каби уни қурган одамлар ҳам тўхтата олмайди. Мен ҳукумат ҳозир коррупциянинг олдини олишга¸ Хайрулла асраб қолишга қодир эмас деб ўйлайман. Бугун кимдир келиб жамоатчлилик босимлари билан Хайрулла чиқиб кетадиган бўлса¸ эртага бошқа одам қамалиши мумкин. Ëки Умида Аҳмедовани ҳозир тазйиқлардан қутқариб уни қаҳрамонга айлантирсак¸ бошқа бир фотографни мана шунақа аҳволга туширишади. Шунинг учун касалликнинг сабаби жамиятда давлатчилик иммунитетларининг аллақачон йўқолганлигида деб ўйлайман.\nОзодлик: Ҳар ҳолда диагноз аниқланди. Энди нима қилиш керак деган савол ўртага чиқади. Нурулло ака¸ мана “Андижон – Адолат ва Тикланиш” ташкилотини туздингизлар. Мақсад нима? Ҳозир нима қилиш керак?\nНурулло Мақсудов: Мана бугунги кунгача ҳамма яхшиликка ҳаракат қилди¸ интилди. Лекин натижа яхши бўлиб чиқмаяпти. Шунинг учун халқимиздан қолган шундай гап борки¸ “Раҳбарнинг сиëсати омманинг урф-одати” дейилади. Яъни раҳбар қанақа сиëсат юргизса¸ у оммага аста-аста урф-одат бўлиб сингиб бораверади. Бугун ҳукумат тепасида турган президент ўзининг қарорини¸ ҳукмини¸ буйруғини берса¸ ҳаммалари ўшани бажо келтираяпти. Ҳеч ўйламасдан ҳар қандай қабиҳ¸ оғир ишларни қилиб туриб¸ шунинг учун ойлик олиб¸ болаларига едираяпти. Бировларни уриб ўлдириб онасига она деяпти¸ аëлини севгилим деяпти¸ фарзандларининг бошини силаяпти. Бугунги кунда мана шуанқа ëмон аҳволга тушиб қолинди. Шунинг учун ўзгариш керак¸ ҳаëт ўзгариши керак. Энди бўлди. Ўзгариш керак. Шунинг устида бош қотирайлик. Бугунги кундаги раҳбарни ўзгартириш керак.\nОзодлик: Мўътабар опа¸ мана Нурулло ака “ўзгариш керак” деяпти. Нима ўзгариши керак? Сиз ҳам ўзгариш тарафдоримисиз?\nМўътабар Аҳмедова: Биласизми¸ ўзгариш учун нимани ўзгартиришимиз керак деган масала устида турибмиз. Каримовнинг ўзининг “Ҳеч бир нарса¸ ҳатто оддий бир боланинг ўйини ҳам менинг назаримдан қочмайди. Ҳеч нарса менинг назаримдан қочмайди. Фақат мен ҳар бир нарсани кўриб билиб туриб шунга буйруқ бераман” деган гапи бор. Бу 1997 йилда гапирилган гап. Ҳеч нарса¸ у қайси даражада бўлишидан қатъий назар¸ Каримовнинг эътиборидан четда қолмайди. Бу ердаги давлатчилик аллақачон йўқотилган. Каримов бошчилигида коррупциядан иборат¸ фақат ўзининг ҳамëнини ўйлайдиган бир ҳовуч ҳукумат аъзолари ўтирибди.\nОзодлик: Мўътабар опа¸ диагнозни билиб бўлдик. Энди нима қилиш керак деган саволга жавоб излаяпмиз. Марҳамат Абдураҳмон.\nАбдураҳмон Ташанов: Биз ҳозир вазиятни муҳокама қиладиган бўлсак¸ фақат муҳокама қилишимиз мумкин. Ҳазрат Навоий ўзининг жуда кўп асарларида “Киши олдинга кетиши учун биринчи навбатда ақли бўлиши керак. Иккинчи навбатда ғайрат ва учинчи навбатда некбинлик бўлиши керак” дейди. Некбинлик¸ яъни оптимизм. Одамларнинг ақли¸ ғайрати бўлсаю¸ тушкун кайфиятда бўлса¸ келажакка ишонмаса¸ ҳақнинг ҳақлигига¸ яхши кунлар келишига ишонмаса¸ уларнинг олдинга кетиши қийин. Шу нуқтаи-назардан биз аҳвол аянчли эканлигини яхши биламиз. Вазиятнинг ўнгланиши¸ умуман мамлакатга¸ минтақага демократиянинг ëйилиши¸ ҳақнинг қарор топиши фақат бизга боғлиқ эмас.\nМендан агар халқаро ташкилотлар сўрайдиган бўлса¸ биз демократик Ғарб билан¸ ривожланган мамлакатлар билан¸ биздан коррупция даражаси паст бўлган¸ биздан кўра анча илғор бўлган мамлакатлар билан сиëсий интеграцияларни йўлга қўйишимиз керак деб айтардим. Бизнинг Каримовимизни ëки бошқасини жазолаб беринг деб дод-вой қиладиган бўлсак¸ сўкиб бошқа қиладиган бўлсак¸ олға кетишимиз анча қийин бўлади. Биз яхши кўрамизми¸ ëмон кўрамизми мана шу раҳбарлар ҳозир тепада ўтирибди. Уларни йўқотиш қанчалик реал билмадим. Уларни яхши йўлга солиш¸ яхши йўлга киришга мажбурлаш механизмларини ўйлаб чиқишимиз керак.\nОзодлик: Тарих супургиси¸ вақт деган тушунчалар бор. Тарихга қарасак уни юритадиган локомотивлар исëнлар¸ инқилоблар эканлигини кўрамиз. Сиз мана Навойидан мисол келтирдингиз. Мен физикадан¸ механикадан келтирмоқчиман. Бирор нарса олдинга интилиши учун у қисилиши керак. Пружина қисилади ва қандайдир ташқи механик аралашувдан кейин у отилиб кетади. Бугунги исëн ўчоқлари халқнинг сабр-косаси деган пружинани пастга итариб бормоқда. Қандайдир учқун чиқадими¸ бошқа бўладими бу пружина отилиб кетиши мумкин. Бунинг оқибатлари қандай бўлади?\nАбдураҳмон Ташанов: Мен буни тескари механизм деб ўйлайман. Замонавий сиëсатда бунақа эмас. Менимча¸ халқ қанчалик камбағал бўлса¸ у шунчалик муте бўлади. Мутелик бу қулликка олиб келади. Қулларнинг кўтарилиши тарихда камдан кам бўлган ва ҳозирги замонда бунинг эҳтимоли жуда ҳам кам. Шунинг учун бу ерда либерализм йўлини танлаб илғор мамлакатлар билан ҳамкорликни йўлга қўйиб¸ шоирона айтадиган бўлсак¸ диктаторларни демократия қучоғида бўғиб ўлдириш керак¸ деган фикрни ўртага ташламоқчи эдим. Менимча¸ исëн жуда ҳам нисбий ва ҳозирги замонда исëн ўзини оқламайди. Қолаверса¸ халқ шу қадар пастга тушиб кетганки¸ айниқса ўзбекларнинг сабр-косаси шу қадар каттаки¸ унинг таги ҳатто тешик бўлиши мумкин¸ ҳеч қачон тўлмайди. Тарихда ўзбеклар ҳақ учун исëн қилмаган.\nОзодлик: Мана Нурулло ака биз билан алоқада. Андижонда сизнинг ҳамкасбларингиз¸ ҳамдардларингиз исëн қилиб чиқмадими?\nНурулло Мақсудов: Ўзбек халқининг ўзига яраша тарихи бор¸ ўзига яраша ўз ўрни бор¸ ўзига яраша босиб ўтган ҳаëти бор. Бизда олдин ҳам ўзбек диëрида қўзғолонлар бўлган. Мисол учун мана Дукчи эшон қўзғолони. У қўзғолонни тўғри тушуниб¸ тўғри биладиган одам бўлган. Ўзбек халқининг ичидан қанақадир миллатга қарши эмас¸ тоталитар¸ авторитар тузумга қарши чиқиш бўлган. Худди шунга ўхшаган нарсалар СССР даврида ҳам бўлган. Мана Тошкентда студентларнинг чиқишлари бўлган. Бошқа шаҳарларда ҳам чиқишлар бўлган. Шу билан бирга Андижонда тадбиркорларнинг чиқиши ҳам ўзининг ота-боболари босиб ўтган йўлларини ўрганиб¸ тарихни ўрганиб¸ ҳамма нарсани ҳамжиҳатлик билан¸ ҳамма нарсани маслаҳат қилиб қилишлик¸ ҳамма нарсани кўпчиликнинг овозига қўйишлик¸ бу нарсани нимадан ўрганганмиз деса¸ демократия деяпмиз. Тўғри ўзбек халқимиз ҳозир шунақа аҳволга тушиб қолди. Лекин ўзбек халқидай меҳнаткаш халқ ҳеч қаерда йўқ. Ўзбек халқи ҳаммага ўрнак бўла олади. Мен ишонаманки¸ ўзбек халқи бутун дунëга ҳали ўрнак бўлади. Мана аниқ-тиниқ фикрловчилар чиқаяпмизми¸ ҳаммамиз бирлашиб ўзимизнинг юртимизда ҳаëтни ўзгартиришга ҳаракат қилайлик. Шу билан бирга ўзбек диëрида бошқа халқлар билан бирга қандай ҳаëт тузишни кўрсатайлик.\nМўътабар Аҳмедова: Мен демократияни гапираëтган эдим¸ сиз мени бўлиб қўйдингиз. Нимадан бошлашимиз керак? Бизда ҳозир халқ лоқайд. Бизда шунақа кўтарилишлар илгари бўлганми ëкли йўқми деган саволни бердингиз. Масалан¸ мўғуллар истилосига қарши¸ Александр Македонский истилосига қарши чиққанлар ўзбек миллати бўлганку. Бошқа миллат келиб қилиб бермаганку бу курашларни. Мана чоризмга қарши бўлган Дукчи эшон қўзғолони. Ҳеч бўлмаса 1992 йилдаги студентларнинг кўтарилишини олайлик. Ëки совет даври тугашидан олдинги 1991 йилдаги Намангандаги мусулмонларнинг кўтарилиши. Абдураҳмон “Мухолифат ўз мавқеини йўқотди. Шунинг учун диндорлар кўтарилиб чиқди” деяпти. Йўқ. Диндорлар кўтарилгани йўқ. Диндорлар фақат адолатни талаб қилиб чиқди. Улар Каримовга қарши кўтарилгани йўқ. Буни эсингиздан чиқарманг. Абдураҳмон¸ мухолифат ютқазган бўлса¸ бу диндорларнинг айби эмас. Диндорлар ўзининг маънавиятини тиклаш¸ ўшани йўқотмаслик чуун кўтарилиб чиқди. У давлат тепасида ким ўтиришидан қатъий назар эди. Қачон қараса ëмон нарсага диндорлар тўғаноқ бўлади. Диндорлар ҳеч қачон ëмонликни истамаган. Мана ҳеч қанақа айбсиз Хайрулла ўтирибди. Қани ўзингиз айтинг¸ ким айбдор бунга? Диндорлар айбдор эмаску.\nОзодлик: Кузатувчилар барча ҳисобот ва маърузаларида “Ўзбекистондаги ижтимоий-сиëсий муҳит айбдор” демоқда.\nМўътабар Аҳмедова: Ижтимоий-сиëсий муҳитни ким яратди¸ деган саволни қўйинглар. Бу ижтимоий-сиëсий муҳитни яратган айнан Каримов ҳукумати. Унинг 1989 йилда ҳокимиятга келганда Тошкент вилоятида бошлаган қатоллиги ҳалигача давом этиб келаяпти. Ҳеч ким унга қарши бормади. Фақат оғизда гап билан қолиб кетди. Биз гапиришга устамиз¸ аммо амал қилишга келганда ҳаммамиз ўзимизни олиб қочамиз.\nОзодлик: Мўътабар опа¸ энди яхшиликдан умид қилайлик.\nМўътабар Аҳмедова: Умид қилинглар фақта зўрлик билан бўлса ҳам исëнни ўз ўрнида тиклаш. Бошқа йўл йўқ. Овора бўлманглар. Ривожланган давлатларга суянишимиз керак эмиш. Бу қанақа ахмоқгарчилик? Абдураҳмон¸ кечирасиз мени бу гапим учун. Сиз халқингизга суянаëтганингиз йўқ. Мана бу ерда ҳаммамиз оғиз кўпиртиришга устамиз. Оллоҳга суяниб туриб халқни кўтаринг. Халқни ўшанга ишонтиринг.\nОзодлик: Ўксиз ўз киндигини ўзи кесади¸ деган мақол бор. Мўътабар опанинг гапларидан мен халқимизга суянайлик¸ деган фикрни тушуниб етдим. Менимча¸ бу фикрга Нурулло ака ҳам¸ Абдураҳмон ҳам қўшилса керак.\nАбдураҳмон Ташанов: Майкл Андерсеннинг филмини кўрдим¸ ўқидим. Жуда ҳам яхши фикрлар ташланган. Афсуски¸ мустақиллик давридаги Каримов тузуми фундаментал бир нимани келтириб чиқарди. Яъни битта муқобил тузумни келтириб чиқарди. Ўша муқобил тузум ҳам Ўзбекистоннинг келажагига хавф солаяпти. Афсуски¸ шунақа. Агар бу тузум ағдарилиб¸ у тузум келадиган бўлса¸ бизнинг тараққиëтимиз яна ҳам орқага чўзилиб кетади.\nЎзбекистонда исëн ўчоқлари яратишдан ким манфаатдор?


Хитойда кучли ёғингарчилик 7 кишининг умрига зомин бўлди\nХитойда кучли ёғингарчилик 7 кишининг умрига...\n04.07.2018 18:20 0 1110\nХитойнинг жануби-ғарбий вилояти Сичуанда давом этаётган ёғингарчилик 7 кишининг ҳаётига зомин бўлди, яна шунча киши яраланди. Бу ҳақда «Синхуа» агентлиги маълумотларига таяниб «РИА Новости» хабар бермоқда.\nСичуань вилояти мутасаддилари 18 минг кишини хавфсиз жойларга кўчирган.\nЎтган ҳафтадан бери Сичуань вилоятида кучли ёмғир кўз очирмаяпти. Табиий офат вилоятнинг шимоли-ғарбий туманларида 64 та аҳоли пунктига офат келтирган, 116 минг кишининг ҳаётига салбий таъсир кўрсатган.\nНоқулай об-ҳаво қишлоқ хўжалиги тизимига зиён етказган, далаларни сув босган, мактаб бинолари, кўприклар ва йўллар шикастланган.\nИқтисодий зарар 159 миллион юан (тахминан, 23,8 миллион АҚШ доллари) дея баҳоланмоқда.\nШунингдек, ноқулай об-ҳаво туфайли Хитойнинг шимоли-ғарбий вилояти Шэньсида 16,6 мингдан зиёд киши жабрланган.\nХориж 30/05, 21:17\nҲодиса 12/04, 19:07\nХитойда юк машинаси портлади, 7 нафар киши ҳалок бўлди\nТехнология 27/04, 13:04\nХитой аэропортларида контрабанда воситалари 0,7 сонияда аниқланади


Ибрат манзили:Машинадаги сурат\nДобавлено: 01.02.2016, 22:00\nБир жойга йиғилишга жуда шошиб кетаётгандим. Йўл юзида қўл кўтардим. Оппоқ “Ласетти” тўхтади. Пулини келишмасдан хам ўтириб олдим. Йўлда кетарканмиз, фикру-хаёлим мажлисга кечикмаслик. Бироз юргач радиодан эшитилаётган сокин мусиқа тинчлантира бошлади. Насиб қилган вақтда етиб бораман-да!\nМашина ичига разм сола бошладим. Дид билан безатилганидан кўриниб турибдики, ҳайдовчи йигит машинасига қаттиқ эътибор беради. Кўзим олд ойнанинг бурчагига бириктирилган суратга тушди. Оппоқ рўмолдаги юзлари нурли онахон сурати эди.\n— Онангизми? — сўрадим қизиқишимни яширолмай.\n— Ҳа — деди йигит йўлдан кўзини узмасдан.\n— Узр-ку, онангиз ҳаётмилар?\n— Худога шукр, — йигит негадир кўзини йўлдан узиб, менга тезгина қараб олди. — Нега сўраяпсиз?\n— Ўзим, шунчаки…\nБироз сукунатдан кейин йигитнинг ўзи гап бошлади:\n— Биласизми, кўпчилик қизиқади нега бу суратни ёпиштирдинг деб. Бунинг икки сабаби бор. Бири — катта тезликни яхши кўраман. Машина кам йўлга тушиб қолсам оёғим беихтиёр газни қаттиқроқ босади. Онамнинг суратларига кўзим тушгач, ўз-ўзидан тезликни камайтираман. Битта ўғилман, менга бир нарса бўлса онам ғамни кўтара олмайди деб қўрқаман…\nУнинг гапларида жон бор эди.\n— Тўғри, дедим-у ўйланиб қолдим: барча тез юрадиганлар шундай қилса бўларкан.\nҲайдовчи яни сукутга толганча йўлида давом этарди.\n— Кечирасиз ука, иккинчи сабабини айтмадингиз? — деб сўрадим.\n— Иккинчиси ва асосийси — онам доим кўз олдимда. Кўчадаги ишлар, ташвишлардан сиқилиб кетсам уларнинг юзларини кўриб барчасини орқага ташлайман. Онам суратини куни билан кўрсам хам қаттиқ соғинаман барибир. Уйга шошиламан. Пешонамдан ўпиб, кутиб олишларини тасаввур қилсам, ишларимни янаям тезроқ битиришга уринаман.\n— Соғинсангиз, тез-тез телефон ҳам қилиб турасизми?\n— Албатта. Икки соатдан ортиқ овозларини эшитмасам ўзимни қўярга жой тополмайман.\nИчимда эса “Мақтанчоқ эканми, гўёки бошқалар онасини яхши кўрмайдигандек” деган ўй ўтди.\nЛекин беихтиёр уни ўзим билан солиштиришга тушдим. Онамнинг расмлари\nйўқ ёнимда. Телефонимда ёки папкалар ичида чанг босиб ётганини айтмаганда. Уйга хам бу йигитдек шошмайман. Телефонда эса…\nШу пайт унга қўнғироқ бўлди. Мендан узр сўраб машинани четга олди. Узоқ гаплашгани йўқ, лекин шу қисқа вақт ичида “Онажон”, “Лаббай”, “Хўп бўлади” каби сўзларни ишлатар, жуда хушмуомала бўлиб гапирарди.\nУнга разм сола бошладим. Телефонда гаплашяптику ҳар сафар “Хўп бўлади” деганда эгилиб кетай деяпти, гўёки онаси қаршисида тургандек. Кўзларида эса сўз билан таърифлаш мушкул даражадаги қувончни кўрса бўларди. Худди ёш болакайнинг онасига талпингандаги қувончига ўхшайди. Фарқи шунда эдики ёнимда ёш бола эмас, кап-катта йигит ўтирар эди.\nУ болаликдаги ўша меҳрни сақлаб қолган эди. Унга ҳавасим келарди. Агар бу йигитни онамлар кўрганларида эди унинг онасига уларнинг хам ҳаваслари келиши аниқ эди. Ёки мендан қаттиқ ўксинармидилар шу йигитчалик эътиборли бўлмаганим учун?\nНегадир ичимдан бир аччиқ нарса тошиб кела бошлади. Овозим бўғилиб, ҳиқилдоғимга келиб тақалди. Манзилга қандай етиб борганимни билмайман. Мажлисга хам игнанинг устида ўтиргандек бўлдим. Тушлик пайти эса уйга шошдим, қўлимда онам севган гуллардан тузилган гулдаста.\nУйга яқинлашганим сайин кайфиятим кўтарила бошлади. Мен жуда хурсанд эдим, онамни эса қанчалик севинишларини ўйлаб юзимда табассум билан эшик қўнғироғини чалдим.\n— Ассалому алайкум онажон.\n— Ваалейкум ассалом. Тинчликми, бу пайтда келмасдинг-ку? — хавотир олиб сўрадилар.\nОрқамда яшириб турган гулдастани узатдим:\n— Сизни жуда соғиниб кетдим..!!!


«Ziyouz викторинаси»да берилган савол-жавоблар (301-400) | www.ziyouz.uz\nБош саҳифа АжойиботларZiyouz викторинаси«Ziyouz викторинаси»да берилган савол-жавоблар (301-400)\nЧоп этилган 02.01.2015 04.01.2017 МуаллифZiyouz.uz\n301. Буюк адиб Усмон Носир рус адабиётидаги қайси поэмаларни ўзбекчага моҳирлик билан таржима қилган? Қайси поэма таржимасини йўқотиб қўйиб, таҳририятда ёддан айтиб беради?\nЖавоб: Лермонтовнинг «Иблис» («Демон») поэмаси. Пушкиннинг «Боқчасарой фонтани» достонини таржима қилиб бўлиб, таҳририятга олиб бораётганда уни йўқотиб қўяди. Таҳририятга келиб эса достонни бошдан оёқ ёддан айтиб беради.\n302. Қадимий туркий манбаларда “Хонбалиқ” номини олган шаҳар қайси?\n303. 3 ижрочи — трио; 4 ижрочи — квартет; 5 ижрочи — ?\n304. Рус адабиётининг илк реалистик шеърий романи қайси ва унинг муаллифи ким?\nЖавоб: Пушкиннинг «Евгений Онегин» романи.\n305. 1851 йилда қайси олим томонидан бензол топилган?\n306. Ҳинд эпоси «Рамаяна»ни ўзбек тилига ўгирган адиб ким? Бу адиб 2004 йилда «Абадий соғинчлар» номли роман-хроникани ҳам яратди.\nЖавоб: Муҳаммад Али.\n307. 1966-67 йилларда ТошДУнинг филология факултетига кетма-кет икки йил ҳужжат топшириб ўтолмаган, кейинчалик Москвадаги Адабиёт институтига танлов асосида қабул қилинган ўзбекнинг буюк шоири ким эди?\nЖавоб: Шавкат Раҳмон.\n308. Шукур Холмирзаевнинг «Қора камар» драмаси қайси мавзуга бағишланган ва унинг бош қаҳрамони ким?\nЖавоб: Миллий озодлик ҳаракати. Бош қаҳрамон — Хуррамбек.\n309. Маълумки Рауф Парфи 1965 йили ТошДУни битиради, лекин диплом ололмайди. Диплом ололмаслигига сабаб нима эди?\nЖавоб: «Марксча-ленинча фалсафа» фанидан қайта имтиҳонни топширишдан бош тортади.\n310. Қондаги зарарли моддаларни зарарсизлантирадиган инсон аъзоси қайси?\n311. Қайси ўсимлик “олтин олма” дейилади ва ватани қаер?\nЖавоб: Помидор. Ватани — Бразилия.\n312. Қайси ўсимлик ҳаёти давомида бир марта гуллайди?\n313. Энг катта вулқон кратери қайси ва қаерда жойлашган?\nЖавоб: Дунёдаги энг катта вулқон кратери — Тоба бўлиб, Суматра ороли марказида жойлашган (Индонезия). Унинг майдони 1775 км2дир. Бу сўнган вулқон бўлиб, охирги марта бундан 75000 йил аввал отилган.\n314. Дунёдаги энг катта ҳаракатдаги вулқон қайси?\nЖавоб: Гавайи оролларидаги (АҚШ) Мауна-Лоа вулқони узунасига 120 км, энига 50 км ни ташкил этади. Лава ирмоқлари эса 5125 км2дир. Вулқоннинг умумий ҳажми 42500 км бўлиб, унинг 84,2%и денгиз остида жойлашган. Мауна-Лоа вулқони 1843 йилдан бошлаб, ўртача 3,6 йилда ҳаракатланди, лекин 1984 йилдан бери ҳали ҳаракатланмади.\n315. Сувда ва қуруқликда жойлашган дунёдаги энг баланд тоғ қайси?\nЖавоб: Гавайи оролларидаги (АҚШ) Мауна-Кеа («Оқ тоғ») — Ер юзидаги энг баланд тоғ ҳисобланади. Тинч океанидан бошланадиган ушбу тоғнинг чўққигача бўлган масофа — 10250 метрни ташкил этади. Гап шундаки, тоғнинг 6000 метрдан кўпроғи сув остида, фақатгина 4205 метрлик қисми эса денгиз сатҳидан баландда жойлашган. Ҳаммаси бўлиб бу тоғ Эверест чўққисидан 1347 метр баланддир.\n316. Дунёдаги энг катта тошувчи (сув тошқини) дарё қайси?\nЖавоб: Хитойдаги Хуанхе дарёси ҳар йили 130-140 кунлаб ўзанига сиғмас экан. Натижада ҳар йили қишлоқ ҳўжалигига катта зарар етади.\n317. Дунёдаги энг катта музости кўли қайси?\nЖавоб: Антарктидадаги 1994 йилда очилган Восток кўли дунёдаги энг кекса ва энг тоза кўл ҳисобланади. Унинг майдони қарийб 14 минг км2дир.\n318. Дунёда биринчи марта одам қонини одамга қуйиш қачон ва қаерда амалга оширилган?\nЖавоб: 1818 йил 1 сентябрда Лондон шаҳридаги Сент-Гай касалхонасида Доктор Блунделл томонидан ўтказилган. Ҳар хил одамлардан олинган ярим литр қон беморга қуйилган, аммо бемор операциядан тирик чиқмаган.\n319. Одам танаси ҳужайраларининг ядросида нечта хромосома бор?\nЖавоб: 46 та.\n320. Ҳужайрада қандай модда энг кўп бўлади?\n321. Умар Хайём рубоийларини биринчи бўлиб аруз вазнида таржима қилган адиб ким? Таржимон рубоийларни арузнинг қайси тармоғида бўйича таржима қилган?\nЖавоб: Жамол Камол. Аруз вазнининг «аҳрам» ва «аҳраб» тармоғида таржима қилинган.\n322. Гўрўғлининг ўғиллари Ҳасанхон ва Авазхонларнинг турмуш ўртоғи ким эди?\nЖавоб: Ҳасанхоннинг хотини — хон Далли, Авазхоннинг хотини — Гулқиз.\n323. Гўрўғлибек Равшанбекка ким қаллиқ қилиб олиб бермоқчи бўлади? У кимнинг қизи эди?\nЖавоб: Авазхоннинг қизи — Гуланорни.\n324. Равшанбекнинг тулпори исми нима эди?\n325. Равшанбек Зулхуморнинг хабарини қаердан топади?\nЖавоб: Юнус парининг узугида Қорахон подшонинг қизи — Зулхуморнинг исми, ҳам сурати бор эди. Шуни кўриб ошиқ бўлиб қолади.\n326. Мусулмон Шарқида «девон» тузиш анъаналарига кўра:\nа) ғазаллар қайси тартибга кўра жойланади?\nб) девондаги ғазаллар учун қайси шарт бўлмаса девон ҳисобланмайди.\nЖавоб: а) ғазаллар алифбо тартибида жойлаштирилади. Алифбони белгилашда мисранинг бошидаги эмас, балки охиридаги ҳарф ҳисобга олинади.\nб) девонда араб алифбоси тартиби бўйича барча ҳарфларга тугайдиган ғазаллар бўлиши шарт. Йўқса, у девон ҳисобланмайди.\n327. Ғазалнинг биринчи ва охирги байтлари нима деб аталади?\nЖавоб: Ғазалнинг биринчи байти — матлаа (арабча «бошланма»), охирги байти — мақтаъ (арабча «тугалланма») деб аталади.\n328. Икки маҳбубни кўрдим, сабзтўнлик, ёз ёғочнинг бошида,\nҚиш яланғоч айлагай барча халойиқ қошида.\nБарча қушларнинг сўнгоки ичида,\nУл на қушдурким, сўнгоки тошида.\nУвайсийнинг ушбу чистони жавобини топинг.\n329. Чистон жанри яна қандай аталади?\n330. Ҳар кишиким бировга қозғой чоҳ,\nТушгай ул чоҳ аро ўзи ногоҳ.\nАлишер Навоийнинг ушбу байтида қандай бадиий санъат қўлланилган?\nЖавоб: Ирсоли масал («мақол киритиш» маъносини билдириб, бадиий адабиётда фикр исботи учун халқ мақолларидан фойдаланиш санъати).\n331. Равшаннинг Қорахон томонидан қамоққа олинишига сабаб нима эди? Бу фитнани амалга оширган шахс ким эди?\nЖавоб: Зулхумор Равшанбекни ўз боғида роса меҳмон қилади. Зулхуморнинг канизларидан Ойқиз равшанга кўп илтифот қилса-да, унинг илтифотини қозона олмагач, бу сирдан хонни огоҳ этади. Қорахоннинг миршаблари Равшанни Зулхумор билан ухлаб ётишган жойидан банди қиладилар.\n332. Равшанбекни Ширвон элида асраб олган кампирнинг катта ўғлининг кал шогирдлари кимлар эди ва улар қайси соҳаларда моҳир эдилар?\nЖавоб: Айноқ кал — нонхўр, полвон;\nЖайноқ кал — масхарабоз;\nEрсак кал — мерган;\nТерсак кал – синчи.\n333. Равшанбекнинг қамоқдан ёзган мактубини Чамбил элига қайси қуш элтиб беради?\n334. «Равшан» достони қачон, ким томонидан, қайси бахши тилидан ёзиб олинган?\nЖавоб: «Равшан» достони биринчи марта фолклоршунос олим Ҳоди Зариф томонидан, 1928 йили Эргаш Жуманбулбул бахши оғзидан ёзиб олинган ва 1941 йилда нашр этилган.\n335. Равшанбек Зулхуморни излаб чиққанда неча ёшда бўлади?\nЖавоб: 15-16 ёшда.\n336. 1848-1849 йиллар Европадаги қўзғолонлар натижасида истеъфога чиқарилган ва ўз жонини сақлаб қолиш мақсадида аёллар кийимида қочиб кетган ҳукумат бошлиғи ким?\nЖавоб: Австрия канцлери Клеменс Вензел Лотар вон Меттернич.\n337. ХIХ асрда «Европа жандарми» деб аталган давлат?\n338. 1870 йилда Италиянинг миллий давлар бўлиб бирлашишида хизматлари катта бўлган 3 шахс.\nЖавоб: Жузеппе Гарибалди, Жузеппе Маззини, Граф Cамилло Бенсо ди Cавё.\n339. Ким 5 соат ичида конституция ишлаб чиққан?\nЖавоб: Отто фон Бисмарк.\n340. Биринчи рус босма газетасининг номи нима ва қачондан бошлаб чиқарила бошланган?\nЖавоб: “Ведомости”. 1703 йилдан чиқа бошлаган.\n341. Нева дарёсининг қуйилиш ерида бир шаҳар бор. Бу шаҳар қайси ва ким томонидан қурдирилган?\nЖавоб: Санкт-Петербург шаҳри. Буюк Пётр томонидан қурдирилган.\n342. «Оскар»ни ютган биринчи фильм қайси?\nЖавоб: 1927-1828 йилларда биринчи «Оскар» мукофоти ғолиблари эълон қилинган. Унга кўра, энг яхши фильм — «Шамоллар».\n343. Ўғлининг президентлик инаугурауциясида қатнашган биринчи америкалик она ким?\nЖавоб: Гарфилднинг онаси Элиза Баллоу Гарфилд.\n344. Мактабга умуман бормаган, лекин бўлажак рафиқаси томонидан 17 ёшида ёзиш ва ўқишни ўрганган Америка Президенти ким?\nЖавоб: Андрю Жонсон.\n345. Ўзбекистондаги энг узун канал қайси?\nЖавоб: Эски Ангор канали 1955 йили фойдаланишга топширилган бўлиб, узунлиги 300 км.ни ташкил этади. Канал сувни Зарафшон дарёсидан олади.\n346. Ўзбекистондаги энг катта қўриқхона қайси?\nЖавоб: Ҳисор тоғларининг ғарбий ёнбағирларида, 1750-4350 метр баландликларда жойлашган Ҳисор тоғ-ўрмон қўриқхонаси Ўзбекистондаги энг катта қўриқхона бўлиб, унинг майдони 873995 гектарни ташкил этади.\n347. Ўзбекистондаги энг йирик сув омбори қайси?\nЖавоб: Чордара сув омборининг майдони — 900,0 кв.км бўлиб, сув ҳажми 5700,0 млн. куб метрни ташкил этади.\n348. Ўзбекистондаги энг баланд чўққи қайси ва унинг баландлиги қанча?\nЖавоб: Ҳисор тоғларидаги Ҳазрати Султон чўққисининг баландлиги 4643 метрни ташкил этади.\n349. Ўзбекистондаги энг чуқур ботиқ қайси?\nЖавоб: Қизилқум чўлидаги Мингбулоқ ботиғи денгиз сатҳидан -12 метр пастда жойлашган.\n350. Биринчи глобусни ким ясаган?\nЖавоб: Абу Райҳон Беруний ХI аср бошида биринчи глобусни ясаган. ХV асрда немис олими Бехайм томонидан Европада ҳам глобус яратилган.\n351. Кофе ва какаонинг ватани қаер?\nЖавоб: Кофенинг ватани — Эфиопия, какаонинг ватани — Марказий Америка.\n352. Абдулла Қаҳҳорнинг «Даҳшат» ҳикоясидаги додҳоҳнинг исми нима эди?\nЖавоб: Олимбек додҳоҳ.\n353. Ерга энг яқин туманлик қайси?\nЖавоб: Андромеда туманлиги Ерга энг яқин бўлиб, у Қуёшга нисбатан 1 500 000 000 марта кўп ёруғлик ажратиб чиқаради.\n354. Ўзбекистонда 1994 йил қандай аталган?\nЖавоб: Мирзо Улуғбек йили.\n355. «Оёғида чанғиси билан туғилган» миллат?\nЖавоб: Норвегияликларни шундай аташади.\n356. «Меҳробдан чаён» романида Анвар ким сабабли саройга ишга киради?\nЖавоб: Синфдоши Насим ва унинг дадаси туфайли.\n357. «Меҳробдан чаён» романининг сўнггида «Баримта» деган қисм мавжуд. Бу сўзнинг маъноси нима?\nЖавоб: Гаровга, кафилга олиш. Анвар мирзо саройдан кетгани учун Султонали Мирзони гаровга олишади. Шу саабли бу қисм «Баримта» деб аталади.\n358. Жаҳонотин Увайсий тахаллусининг маъноси нима ва қаердан келиб чиққан.\nЖавоб: Ўтмишда Увайс ал-Қароний номли валий зот ўтган. Бу зот пайғамбаримиз Муҳаммад с.а.в.дан анча олдин яшаган бўлиб, у зотнинг келишларини китоблардан ўқиб, муҳаббат боғлайди. Пайғамбаримиз ҳам унинг чексиз меҳри ҳақида саҳобаларга айтиб берадилар. Увайсий ҳам шундан келиб чиққан.\n359. Одамий, эрсанг, демагил одами\nУшбу мисралар Алишер Навоийнинг қайси асаридан олинган?\nЖавоб: «Ҳайратул аброр» достонидан.\n360. «Хамса»даги «Шоҳ Ғозий» ҳикояти кимга бағишланади?\nЖавоб: Ҳусайн Бойқарога.\n361. «Ўткан кунлар» фильмининг янги версияси қачон ишланган ва режиссёри ким?\nЖавоб: 1998 йили ишланган. Режиссори Мелис Абзалов.\n362. «Ўткан кунлар» фильмининг янги версиясида Отабек ва Кумуш ролларини кимлар талқин этган?\nЖавоб: Отабек — Беҳзод Муҳаммадкаримов, Кумушбиби — Шаҳризода Дилмурод қизи.\n363. Қайси йил генетикага асос солинган йил дея таъриф этилади ва нима учун?\nЖавоб: Генетиканинг асосий қонуниятлари дастлаб, чех олими Грегор Мендел томонидан 1895 йилда эълон қилинган эди. Унинг тадқиқотлари узоқ вақтгача тўғри баҳоланмай келди. 1900 йилда Мендел тадқиқотлари уч йирик олим Г.Де Фриз, Э.Чермак ва К.Жорренслар томонидан қайта кашф этилди ва тасдиқланди. Шунинг учун 1900 йил генетикага асос солинган йил ҳисобланади.\n364. Амударёни қадимда араблар Сайҳун, юнонлар Окс деб атаганлар. маҳаллий халқлар қандай атаганлар?\n365. Абдулла Қаҳҳорнинг «Ўғри» ҳикоясидаги сигирини йўқотган чолнинг исми нима эди?\nЖавоб: Қобил бобо.\n366. Маккажўхорининг асл ватани?\nЖавоб: Марказий Америка, Мексика.\n367. Л. Кероллнинг “Алиса мўжизалар мамлакатида” китоби кимга бағишлаб ёзилган?\nЖавоб: Ҳенри Георг Лидделлнинг қизи Алиса Лидделга бағишланган.\n368. Марс сайёрасини қадимда Арабистонда нима деб аташган?\n369. 1868 йилда Япония пойтахти деб эълон қилинган шаҳар?\nЖавоб: 1868 йилдан бери Япония пойтахти — Токио. Ундан олдин Киото пойтахт бўлган.\n370. Швед эркаклар юбкаси нима деб аталади?\n371. “Турон” театр-труппасини ким ташкил этган?\n372. Вируслар ким томонидан, қачон кашф этилган?\nЖавоб: 1892 йилда рус олими Д.И.Ивановский тамаки ўсимлигида учрайдиган тамаки мозаикаси деб аталувчи касаллик қўзғатувчи вирусни кашф этди.\n373. Наманган вилоятидаги Мингбулоқ нефт кони қачон очилган?\nЖавоб: 1992 йили.\n374. Машҳур авар шоири Расул Ҳамзатнинг қандай шеърий китобларини биласиз? (3 тасини сананг)\nЖавоб: «Тоғ қўшиғи», «Менинг қалбим тоғларда», «Тоғ қизи», «Доғистоним», «Юксак юлдузлар», «Туғилган куним», «Тоғликнинг ватани», «Овулдан хат».\n375. Телескопсиз нечта юлдузни кўриш мумкин?\nЖавоб: Телескопсиз 6000 юлдузни кўриш мумкин. Улардан 1500 таси Жанубий яримшар устидадир.\n376. Кўпчилик мамлакатларда “иккинчи нон” деб аталадиган ўсимлик?\n377. 1953 йилларда “Саодат” журналида бош муҳаррир бўлиб ишлаган шоира?\n378. “Китоб ул-мусиқа ал-кабир” (“Мусиқа ҳақида катта китоб”) асари муаллифи?\n379. Азотни биринчи бўлиб кашф этган олим ?\nЖавоб: 1772 йилда инглиз олими Д.Резерфорд томонидан кашф қилинган.\n380. Ботаника фанининг сувўтларни ўрганувчи бўлими нима деб аталади?\n381. Қайси дарё Оқшийроқ ва Терскай Олатови тизмаларидан бошланади?\n382. Орол денгизининг энг чуқур жойи неча метр?\nЖавоб: 50 метр.\n383. Евросиёнинг табиий-географик ўрнига кўра, Марказий Осиё минтақасига қаерлар киради?\nЖавоб: Шарқий Қозоғистон, Шимолий Ҳиндистон, Ғарбий Хитой, Мўғулистон, Шимолий Хитой.\n384. Ўрта Осиё географиясига ким асос солган?\nЖавоб: Муҳаммад ибн Мусо ал-Хоразмий (IХ аср) «Ер тасвири» асари билан Ўрта Осиё географиясини тадқиқ этган.\n385. «Атлас» атамасини фанга ким киритган?\nЖавоб: Фламанд хариташуноси Меркатор ўзи тузган хариталар тўпламини (1595 йили) Лвиянинг афсонавий қироли Атлас номи билан атайди.\n386. Машҳур селекционер олим Вавилов маданий ўсимликларнинг келиб чиқишини қандай 7 марказга бўлади?\nЖавоб: 1. Жанубий Осиё. 2. Шарқий Осиё. 3. Жануби-Ғарбий Осиё. 4. Ўрта Ер денгизи. 5. Абиссия (Эфиопия). 6. Марказий Америка. 7. Жанубий Америка.\n387. Қайси маданий ўсимликлар Марказий Америкадан тарқаган? (5 тасини сананг).\nЖавоб: Ошқовоқ, маккажўхори, қалампир, ловия, какао.\n388. Ўзбекистондаги энг катта тошкўмир кони қайси?\nЖавоб: Сурхондарё вилоятидаги Шарғун кони.\n389. Ўзбекистоннинг жанубида ёз неча кунгача давом этади?\nЖавоб: 160 кунгача.\n390. Коинотда нечта бурж бор? Юнон олими Птоломей қанча буржни қайд этган?\nЖавоб: Юнон олими Птоломей 48 та буржнинг рўйхатини тузган. Ҳозирги кунда эса 88 та бурж маълум.\n391. Артезан атамаси қаердан келиб чиққан?\nЖавоб: Артезан Франциянинг Артуа деган жойи билан боғлиқ. У ерда бундан 800 йил бурун қазилган.\n392. 1933-34 йилларда “Ўткан кунлар”ни кино қилишаркан деган гаплар чиқади. Абдулла Қодирий бош қаҳрамон — Отабек ролини ким талқин этишини хоҳлаган эди?\nЖавоб: “Артист бўлганимда эди, Отабек ролини ўзим ўйнардим. Негаки Отабек характерини мендан ортиқ билувчи йўқ”, деганди Абдулла Қодирий. (Ҳабибулла Қодирий “Отам ҳақида”).\n393. “Ўткан кунлар”нинг дастлабки вариантида Абдулла Қодирий Кумуш қабрига қайси байтни танлаган эдилар?\nЖавоб: Ҳамроҳим эдинг бу йўлда эй, моҳ,\nҲамроҳини ташлаб кетарми ҳамроҳ. (Фузулий).\n394. 20-йилларда “Шарқ ҳақиқати” газетасида “Ўткан кунлар” ҳам “ўтган кунлар” номли туркум танқидий мақолалар эълон қилган танқидчи ким эди?\nЖавоб: Сотти Ҳусайн.\n395. «Ўткан кунлар» романи немис тилига қандай ном билан таржима қилинган? (Оригинал ном қолиб бошқа ном танлашган).\nЖавоб: «Тошкентлик ошиқ-маъшуқлар».\n396. «Ўткан кунлар»ни рус тилига кимлар таржима қилган?\nЖавоб: “Ўткан кунлар” ёзувчи Л.Бать ва В.Смирновалар тарафидан таржима қилиниб, 1958 йилда рус тилида чоп этилган.\n397. 1909 йилнинг 12 декабрида Жиззаҳда туғилган адиб?\nЖавоб: Ҳамид Олимжон.\n398. “Муқаддас” қиссаси муаллифи ким?\nЖавоб: Одил Ёқубов.\n399. Грекчада “ҳаётга яроқсиз” деб ном олган модда?\n400. Греклар ўз мамлакатларини нима деб аташади?\n← Аввалги Аввалги Абу Абдулло Рудакий (858-941)\nКейинги → Кейинги: «Ziyouz викторинаси»да берилган савол-жавоблар (401-500)


Ҳадис дарслари (137-дарс). Қалбда бировга нисбатан ғиллу ғаш сақламаслик - ISLOM.INFO | ISLOM HAQIDA\n«Эй болам, шу менинг Суннатимдир. Ким менинг Суннатимни тирилтирса, батаҳқиқ менга муҳаббат қилган бўлади. Ким менга муҳаббат қилган бўлса, мен билан бирга жаннатда бўлади», дедилар».\nМаълумки, ҳазрати Анаснинг оналари у кишини Пайғамбаримиз соллаллоҳу алайҳи васалламга ёшлигиданоқ хизматга берганлар. У киши ўн йил давомида Пайғамбаримиз соллаллоҳу алайҳи васалламнинг хизматларида бўлганлар. Шунинг учун ҳам кўпгина ҳадисларда у зот соллаллоҳу алайҳи васалламнинг ҳазрати Анас розияллоҳу анҳуга «Эй Ғулом!», «Эй бола!», «Эй болам!» деб мурожаат қилганларини учратамиз. Ушбу ҳадиси шарифда Пайғамбаримиз соллаллоҳу алайҳи васаллам у кишига:\nДемак, ҳар бир мусулмон бировга нисбатан ёмонликни соғинмаслиги лозим. Ҳеч кимга нисбатан қалбида ғиллу ғаш сақламаслиги керак.\nПайғамбар соллаллоҳу алайҳи васалламнинг Суннатларини тирилтириш амали тўхтаб қолган Суннатга қайта амал қилишни бошлаш билан бўлади. Демак, Суннатга амал қилиш, амалдан қолган Суннатни қайта тирилтириш у зот соллаллоҳу алайҳи васалламга бўлган муҳаббатнинг аломатидир.\n1396/4-ҳадис ( Риёзус солиҳийн )\n3. Қалбда бировга нисбатан ғиллу ғаш сақламаслик Пайғамбар соллаллоҳу алайҳи васалламнинг Суннатларидир.\nУшбу бобни ўрганиш давомида Китоб ва Суннатни маҳкам тутиш фарзу вожиб эканлигини, бу масала бугунги куннинг энг долзарб масаласи эканлигини англадик. Лекин Китоб ва Суннатни маҳкам ушлаш осон бўлмайди. Мусулмон олами Китоб ва Суннатдан минг йилдан ортиқроқ даврда аста-секин узоқлашди. Энди уларга қайтиш ҳам тезлик билан амалга ошиши қийин. Фақат Китоб ва Суннатга тўлиқ амал қилиш билангина муваффақиятга эришиш, бахт-саодатга мушарраф бўлиш мумкин.


Ҳаётингизни гўзаллик сари ўзгартиринг ёхуд Расулуллоҳнинг 12 суннатлари » O'zbekiston musulmonlar idorasi Qashqadaryo viloyati vakilligi rasmiy sayti\nҲаётингизни гўзаллик сари ўзгартиринг ёхуд Расулуллоҳнинг 12 суннатлари\n8-06-2021, 14:29 28 Ўқиш режими + -\nРасулуллоҳ соллаллоҳу алайҳи васаллам: "Ким менинг суннатимни тирилтирса, менга муҳаббат қилибди. Ким менга муҳаббат қилса, жаннатда мен билан бирга бўлади", дедилар (Имом Термизий ривояти).\nУйқуга эрта ётинг ва барвақт туринг.\nКечқурун ухлашга вақтли ётинг, шунда таҳажжуд ва бомдод намозларини адо этишга қийналмайсиз. Натижада эрта тонгдан ишингизни бошлайсиз ва кунингиз баракали ҳамда хайрли ўтади.\nДинимиз қовоқ солиб юришдан ҳам, доимо ҳазил-мутойиба билан қаҳқаҳа уриб юришдан ҳам қайтаради. Балки жиддийлик, виқорлик ҳамда хушчақчақлик ва ишонч билан юришга буюради. Юзни тириштириб, қовоқ солиб юриш кишининг нимадандир норозилигига ишора қилади.\nИслом динида табассум одатий амал эмас, балки ибодат ҳисобланади. Табассум инсон жисми ва ақлига фойда беради, қон босимини ошишидан ва юрак хасталикларидан ҳимоя қилади.\nЖарир ибн Абдуллоҳ розияллоҳу анҳу айтадилар: “Мен мусулмон бўлганимдан кейин қачон Расулуллоҳ соллаллоҳу алайҳи васалламни кўрган бўлсам, албатта юзимга табассум билан қараганлар” (Имом Бухорий ривояти).\nСочни парваришлаб туринг!\nАфсуски, бугунги кунда аксарият одамлар соч тўкилиши муаммосидан шикоят қилмоқда. Айниқса, бу касаллик кундан кунга ёшлар орасида ҳам тобора авж олиб бормоқда. Унинг сабаблари кўп, аммо сочини Расулуллоҳ соллаллоҳу алайҳи васалламнинг суннатларига эргашиш учун парваришлайдиганлар жуда кам.\nАбу Ҳурайра розияллоҳу анҳудан ривоят қилинади. Расулуллоҳ соллаллоҳу алайҳи васаллам: “Кимнинг сочи бўлса, унга эҳтиром кўрсатсин”, дедилар (Имом Абу Довуд ривояти).\nСочни мой суртиб парваришлаш ҳам фойдали, ҳам унутилган суннат амаллардан биридир.\nОвқатланишнинг олтин қоидаси – "уч бирини тўлдириш"га амал қилинг.\nМутахассислар айтишича, ошқозоннинг тўла бўлиши, инсоннинг чуқур нафас олишига тўсқинлиқ қилар экан. Эркин нафас олмаслик оқибатида қон кислород билан тўйина олмайди. Қолаверса, танадаги модда алмашинуви бузилади ва қоннинг кислород билан тўйиниши учун етарли миқдорда кислород кирмайди. Бу турли касалликлар келиб чиқишига сабаб бўлади.\nСувни тик туриб ичманг!\nЧунки Расулуллоҳ соллаллоҳу алайҳи васаллам сувни тик туриб ичишдан қайтарганлар (Имом Муслим ривояти).\nОвқат ва сувни ўтирган ҳолатда ейиш ва ичиш соғлиқ учун фойдалидир. Бунда инсоннинг ошқозони тинч ва бўшашган ҳолатда бўлади, бу эса ўз навбатида сувни ошқозонга ҳеч қандай тўсиқларсиз тўғри келиб тушишини таъминлайди. Ўтириб ичилганда сув аввал ошқозонга тушиб, кислотали муҳит билан қоришади, сўнгра организмдаги микробларни тозалайди ва ўн икки бармоқ ичакка ўтади. Инсон тик туриб сув ичганда эса, сув тўғридан-тўғри ўн икки бармоқ ичакка ўтиб кетади. Бу инсон саломатлиги учун хавфли ва зарарлидир.\nГапирсангиз фақат яхши сўзларни сўзланг ёки жим туринг!\nРасулуллоҳ соллаллоҳу алайҳи васаллам: “Ким Аллоҳга ва охират кунига иймон келтирган бўлса (фақат) яхши сўзларни сўзласин ёки сукут сақласин”, деганлар (Имом Бухорий, Имом Муслим ривояти).\nБеморларни зиёрат қилиб туринг.\nРасулуллоҳ соллаллоҳу алайҳи васаллам: “Кимки бир бетоб мусулмонни эрталаб бориб кўрса, албатта, унга кечқурунгача етмиш минг фаришта салавот айтади. Агар кечқурун бориб кўрса, унга етмиш минг фаришта эрталабгача салавот айтади. Яна унга жаннатда бир боғ яратилади”, дедилар (Имом Термизий ривояти).\nЎнг томонга қараб ётинг.\nРасулуллоҳ соллаллоҳу алайҳи васаллам ҳамиша ўнг томонга ёнбошлаб, ўнг кафтларини юзларига қўйиб ётганлар.\nНабий алайҳиссалом Баро ибн Озиб розияллоҳу анҳуга: "Қачон ётмоқчи бўлсанг, намозга қиладиганингдек таҳорат қил. Сўнг ўнг томонинг билан ёнбошла ....", деганлар.\nОлимларнинг таъкидлашларича, ўнг ён билан ётиш Альцгеймер, Паркинсон ва бошқа асаб касалликларининг юзага келиш хавфини камайтиради.\nЎнг ён билан ётилганда жигар осилиб қолмасдан бир текисда туради. Ошқозон ҳам жигарнинг тепасида қулай жойлашади. Ошқозон озиқ-овқатни ҳазм қилиб бўлгач, осон ва енгил тозаланади.\nЎнг томонга қараб ухлаш чап ўпканинг нафас олиш йўлларидаги шиллиқсимон суюқликларни чиқариб юборишидаги вазифасини енгиллаштиради.\nУйга кирганда салом беринг.\nАллоҳ таоло бундай марҳамат қилади: “…Бас, қачон уйларга кирсангиз, бир-бирларингизга Аллоҳ ҳузуридан бўлган муборак, покиза саломни айтинг (яъни “Ассалому алайкум” денг!)…” (Нур сураси, 61-оят).\nАнас ибн Молик розияллоҳу анҳу айтади: "Расулуллоҳ соллаллоҳу алайҳи васаллам менга: "Эй бола, агар уйингга кирсанг аҳлингга салом бер, сенга ва аҳли байтингга барака бўлади", дедилар".\nШайтон боғлаган уч тугунни ечинг.\nШирин уйқудан кечиб бомдод намозини адо этиш ҳамманинг ҳам қўлидан келавермайди. Агар сизни ҳам шу муаммо қийнаётган бўлса, ушбу ҳадисга амал қилишга ҳаракат қилинг. Абу Ҳурайра розияллоҳу анҳудан ривоят қилинади. Расулуллоҳ соллаллоҳу алайҳи васаллам: “Сизлардан бирингиз қачон ухласа, шайтон унинг боши орқасига учта тугун тугади. Ҳар бир тугунни боғлаб: “Сени устингда узун кеча бор, ухлай қолгин!” дейди. Агар у уйғониб, Аллоҳни зикр қилса, бир тугун ечилади. Агар таҳорат қилса, яна бир тугун ечилади. Агар намоз ўқиса, тугунлари ечилиб, фаол, руҳи пок бўлиб ўйғонади. Агар ундоқ қилмаса, руҳи чиркин, ўзи дангаса бўлиб ўрнидан туради”, дедилар.\nҚон олдириб туринг!\nАбу Ҳурайра розияллоҳу анҳудан ривоят қилинади. Расулуллоҳ соллаллоҳу алайҳи васаллам: "Даволанадиган яхши нарсаларингиз ичида энг яхшиси қон олдиришдир", деганлар (Имом Аҳмад, Имом Абу Довуд ривояти).\nҚон олдириш орқали хасталикка сабаб бўлаётган зарарли қонлар чиқиб кетади.\nҚон суюқлашиб томирлар юмшайди, қон айланиш жараёни яхшиланади.\nҚон олдириш кўзни равшанлаштиради. Қон олдиришнинг яна бошқа жуда кўплаб фойдалари бор.


Энергияни тежовчи кўчалар уйларда чироқ камроқ ўчишига имкон берармикин? - Anhor\nAnhor Все посты Энергияни тежовчи кўчалар уйларда чироқ камроқ ўчишига имкон берармикин?\nЭнергияни тежовчи кўчалар уйларда чироқ камроқ ўчишига имкон берармикин?\nТошкент шаҳар ҳокимлиги ҳудудий коммунал фойдаланиш бирлашмаси томонидан Осиё тараққиёт банки, Ислом тараққиёт банки билан мустаҳкам алоқалар ўрнатилиб, инвестициялар киритилмоқда. Хусусан, оқава сув тармоқларини такомиллаштириш учун 47 миллион доллар, кўча ёритиш тизимига янги технологиялар жорий этиш учун 39 миллион доллар, қаттиқ чиқиндиларни қайта ишлаш учун 69 миллион доллар миқдоридаги сармоялар жалб этилди.\nМазкур маблағлар эвазига тизим замонавий технологиялар билан таъминланиб, аҳолига кўрсатилаётган хизматлар сифати янада ортади. Мисол учун, “Тошшаҳарнур” давлат унитар корхонасининг лойиҳаси асосида шаҳардаги барча лампалар энергияни 30-40 фоиз тежовчи лампаларга алмаштирилиб, марказлашган ҳолда бошқарилади.\n“Махсустранс” ишлаб чиқариш бошқармасида қаттиқ маиший чиқиндиларни қайта ишлаш йўлга қўйилиб, 200 дона автотранспорт воситаси харид қилиниши мўлжалланмоқда.\nИслом тараққиёт банки “Тошкент шаҳри кўчаларини ёритишга энергияни тежовчи ишланмаларни жорий этиш” лойиҳасини молиялаштиряпти. Унга кўра 2017 йилга қадар 116 минг дона натрийли ва симобли кўча ёритиш асбобларини алмаштириш режалаштирилган. Уларнинг ўрнига металл-галогенли лампалар ўрнатилади, уларнинг ёритиш-техник характеристикалари анча яхшироқ.\nШу билан бирга, Тошкент ёритиш электр тармоғи 1546 та электр қуввати пунктларини алмаштиради. Уларнинг ўрнига масофадан туриб ёритишнинг автотизимига эга шкафлар ўрнатилади. Ушбу ишлар натижасида Тошкент электр энергиясини кўча чироқлари ҳисобидан икки баравардан кўпроқ тежаш имконига эга бўлади. Бир йиллик электр энергияси истеъмоли 65 миллиондан 32 миллионгача қисқаради, дея хабар беради “12nеws”.\nкўчаларчироқэлектр энергиясиэнергияни тежаш\nМарказий Осиёда Америка ҳарбий базалари бўлмайди\nҚуруқ жавоблар бор, сув ва электр энергияси йўқ


Тошкент вилоятида мудҳиш қотиллик: Эркак хотини ва қизини ўлдирди\n15:48 / 08.03.2017\nИчкилик инсонни фарзандидан, ота-онасидан, қариндошидан, қолаверса, оиласи-ю инсонийликдан айириб юборишга қодирлиги ҳамиша ўз исботини топиб келган. Собир Қораев 2000 йилда Дилдорага уйланиб, Қуйичирчиқ туманидаги хонадонлардан бирида яшаб келаётган эди, деб ёзади “Ҳуқуқ” газетаси.\nНима жин урди-ю, сўнгги беш-олти йилдан буён ичкиликка берилиб, оиласи олдидаги масъулиятни ҳам унутиб юборганди. Маҳалла оқсоқоллари-ю, ота-оналар, қўни-қўшни ва қариндошларининг панд-насиҳатлари унга заррача кор қилмади. Орадан йиллар ўтди. Бироқ С.Қораев ичкиликни ташламади.\n2016 йил 20 июнь. Соат 23:30ларда Собир одатдагидек спиртли ичимлик истеъмол қилиб, маст ҳолатда уйига кириб келди. Аёли Дилдора Саидова унга пешвоз чиқди-ю, эрининг яна маст эканлигини кўриб, ҳафсаласи пир бўлди.\n- Яна ичиб келдингизми? Бир кун ичмасангиз кунингиз ўтмайдиган бўлиб қолди ўзи...\n- Ширин сўзинг йўғ-а, хотин! Койиганинг-койиган. Уйга келсам, асабларим бузилади. Сени дастингдан уйга келишга ҳам безиллаб қолдим. “Минғир-минғир” қилавериб, жонимдан тўйдирдинг...\nУларнинг баҳси жанжалга айланиб кетди. Ошхонадан болға олиб, аёлининг бошига бир неча марта туширди. Қий-чувдан уйғониб кетган 16 ёшли қизи Замира уларнинг жанжалига аралашиб қолди. Мастлик устун келиб, Собир Замирани ҳам болға билан ура кетди.\nШундан сўнг у ётоқхонадан ҳовлига чиқди. Аммо ваҳшийлик кайфияти уни ҳамон тарк этмаган эди. Ҳовли бурчагида ётган темир бўлаги (арматура)ни олиб, ётоқхонага қайтиб кирди. Темир бўлагини ишга солди...\nОна-бола воқеа жойида вафот этишди. Қотил эса қонга беланган кийимларини алмаштириб, болға ва темирни ҳам ювиб, гўё ҳеч нарса бўлмагандек акасининг уйига йўл олди. Воқеадан хабар топган ака ИИБга бориб, бу ҳақда хабар беришни, айбига иқрор бўлишни маслаҳат берди. У акаси айтгандек йўл тутди.\nЖиноят ишлари бўйича Тошкент вилоят суди Собир Қораевга 24 йил муддатга озодликдан маҳрум қилиш жазосини тайинлади.\nТошкент ҳалқа автомобил йўли бир қисми транспорт ҳаракати учун ёпилади\n14:56 / 28.06.2022\n12:39 / 28.06.2022\nТошкентда 2 тонна наркотик йўқ қилинди\nТошкентда Буюк Турон шоҳкўчаси икки кунга вақтинча ёпилади